cyanic-selkie/wikianc huggingface dataset:
ശല്യപർവ്വം
ഭീമദുര്യോധന യുദ്ധം
യുദ്ധം ഇങ്ങനെ നടന്നുകൊണ്ടിരുന്നപ്പോൾ അർജ്ജുനൻ കൃഷ്ണനോട് ചോദിച്ചു. " ഇവരിൽ ആരാണ് കൂടുതൽ ശക്തൻ ? എന്തൊക്കെയാണ് ഇവരുടെ കഴിവുകൾ . പറഞ്ഞാലും "
ഭഗവാൻ കൃഷ്ണന്റെ ഈ വാക്കുകൾ കേട്ട് അർജ്ജുനൻ ഭീമസേനൻ കാണ്കെ തന്റെ ഇടത്തെ തുടയിൽ താളം പിടിച്ചു തുടങ്ങി. ഈ സൂചന കണ്ടു മനസ്സിലാക്കിയ ഭീമൻ തന്റെ ഗദയെ ഉയർത്തിപ്പിടിച്ചുകൊണ്ടു പലതരം യുദ്ധതന്ത്രങ്ങൾ പ്രകടിപ്പിച്ചു തുടങ്ങി. ചിലപ്പോൾ വലത്തെ മണ്ഡലത്തെ അനുവർത്തിച്ചുകൊണ്ടും ചിലപ്പോൾ ഇടത്തെ മണ്ഡലത്തെ അനുവർത്തിച്ചുകൊണ്ടും ചിലപ്പോൾ ഗോമൂത്രകം എന്ന അടവ് കാണിച്ചുകൊണ്ടും തന്റെ എതിരാളിയെ കബളിപ്പിക്കാനായി ഭീമസേനൻ യുദ്ധക്കളത്തിൽ ചുറ്റിത്തിരിഞ്ഞു. അതുപോലെ ദുര്യോധനനും ഭീമനെ കൊല്ലുവാനായി യുദ്ധക്കളത്തിൽ മനോഹരമായി ചുവടുകൾ വച്ചുകൊണ്ടു അടവിൽ ചുറ്റിത്തിരിഞ്ഞു. പരസ്പരം അടിയും തിരിച്ചടിയുമേറ്റു രണ്ടുപേരും ആപാദചൂഡം രക്തത്തിൽ കുളിച്ചു. ആ സമയം ദുര്യോധനന് ഒരു അവസരം നല്കിക്കൊണ്ട് ഭീമസേനൻ ചെറിയൊരു ചിരിയോടെ ദുര്യോധനാനുമേൽ പാഞ്ഞു കയറി. ആ അടിയെ പാഴിലാക്കിക്കൊണ്ടു ദുര്യോധനൻ അടവിൽ ഭീമനെ ആഞ്ഞടിച്ചു. ആ അടിയേറ്റ് ഭീമന്റെ ശരീരത്തിൽ നിന്നും വളരെയധികം രക്തം വാർന്നു പോയി. ഭീമൻ വളരെയധികം തളർന്നു. ശരീരം ഒരു കണക്കിന് താങ്ങി നിൽക്കുന്ന ഭീമസേനനെ പിന്നീട് ദുര്യോധനൻ പ്രഹരിക്കുകയുണ്ടായില്ല. താൻ കൊടുത്ത പ്രഹരത്തിനു ഭീമൻ തിരിച്ചടി നൽകാനൊരുങ്ങുന്നു എന്നാണു ദുര്യോധനൻ കരുതിയത്. അതുകൊണ്ടു ഭീമനിൽ നിന്നും ഒഴിഞ്ഞു മാറി അടവിലായി അവന്റെ പോരാട്ടം.
ഗ്വാട്ടിമാല സിറ്റി
ഗ്വാട്ടിമാല സിറ്റി, ഗ്വാട്ടിമാലയുടെ തലസ്ഥാനവും രാജ്യത്തെ ഏറ്റവും വലിയ പട്ടണവുമെന്നതുപോലെ മധ്യ അമേരിക്കയിലെ ഏറ്റവും ജനസംഖ്യയുള്ള പട്ടണവുംകൂടിയാണ്. രാജ്യത്തിന്റെ തെക്ക്-മദ്ധ്യ മേഖലയിലായി സ്ഥിതിചെയ്യുന്ന ഈ പട്ടണം വാലേ ഡി ല എർമിറ്റ (ഇംഗ്ലീഷ്: ഹെർമിറ്റേജ് വാലി) എന്നു പേരുള്ള ഒരു മലയടിവാരത്തോടു ചേർന്നു കാണപ്പെടുന്നു. പട്ടണത്തിലെ ജനസംഖ്യ ഏകദേശം ഒരു 10 ലക്ഷം ആണെന്ന് കണക്കാക്കപ്പെടുന്നു. ഗ്വാട്ടിമാല സിറ്റി, ഗ്വാട്ടിമാല മുനിസിപ്പാലിറ്റിയുടേയും ഗ്വാട്ടിമാല ഡിപ്പാർട്ട്‍മെന്റിന്റേയും തലസ്ഥാനംകൂടിയാണ്.
ചരിത്രം
ഇന്നത്തെ ഗ്വാട്ടിമാല സിറ്റി സ്ഥിതിചെയ്യുന്ന പ്രദേശത്തു മനുഷ്യവാസത്തിനു തുടക്കമിട്ടത് മായന്മാരായിരുന്നു. അവർ കമിനാൽജുയുവിൽ ഒരു നഗരം പണിതുയർത്തി. സ്പാനിഷ് കോളനിവാസികൾ 1775 ൽ ഒരു ചെറിയ പട്ടണവും സ്ഥാപിക്കുകയും ഇത് തലസ്ഥാന നഗരിയായി ഉയർത്തുകയും ചെയ്തു. ഈ കാലയളവിൽ സെൻട്രൽ സ്ക്വയർ, ഭദ്രാസനപ്പള്ളി, റോയൽ പാലസ് എന്നിവ നിർമ്മിക്കപ്പെട്ടു. സ്പെയിനിൽ നിന്ന് മദ്ധ്യ അമേരിക്ക സ്വാതന്ത്ര്യം നേടിയതിനുശേഷം 1821 ൽ ഇത് യുണൈറ്റഡ് പ്രോവിൻസസ് ഓഫ് സെൻട്രൽ അമേരിക്കയുടെ തലസ്ഥാനമായി മാറി.
സബീർ ഖാൻ
കേന്ദ്ര സംഗീതനാടക അക്കാദമി പുരസ്‌കാരം നേടിയ പ്രമുഖ ഹിന്ദുസ്ഥാനി സംഗീതഞ്ജനും തബലിസ്റ്റുമാണ് ഉസ്താദ് സബീർ ഖാൻ. ഫറൂക്കാബാദ് ഖരാനയുടെ ഖലീഫയാണ്.
അവലംബം
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:ഹിന്ദുസ്ഥാനി സംഗീതജ്ഞർ വർഗ്ഗം:ഫറൂക്കാബാദ് ഖരാന വർഗ്ഗം:1978-ൽ ജനിച്ചവർ
ഗ്വാട്ടിമാല സിറ്റി
ചരിത്രം
പത്തൊൻപതാം നൂറ്റാണ്ട് 1850 ലെ സ്മാരകസൗധമായ കരേര തിയേറ്ററിന്റെ നിർമ്മാണത്തിനു സാക്ഷ്യംവഹിക്കുകയും 1890 കളിൽ ഇവിടെ രാഷ്ട്രപതി കൊട്ടാരം പടുത്തുയർത്തപ്പെടുകയും ചെയ്തു. അക്കാലത്ത് പട്ടണം 30 ഡി ജൂനിയോ ബൌലേവാർഡിനും ചുറ്റുവട്ടത്തിലായി വ്യാപിക്കുകയും പുരാതന സൈറ്റിൽ നിന്ന് തദ്ദേശീയ കുടിയേറ്റകേന്ദ്രങ്ങളെ നീക്കുകയും ചെയ്തു. 1917-1918 കാലഘട്ടങ്ങളിലെ ഭൂകമ്പങ്ങൾ നിരവധി ചരിത്ര സ്മാരകങ്ങളെ നശിപ്പിച്ചു. 1930-കളിൽ ഗ്വാട്ടിമാല സ്വേച്ഛാധിപതി ജോർജ് ഉബികോയുടെ ഭരണത്തിനു കീഴിൽ ഒരു ഹിപ്പോഡ്രോമും നിരവധി പുതിയ പൊതു കെട്ടിടങ്ങളും നിർമ്മിക്കപ്പെട്ടുവെങ്കിലും 1917-18 കാലത്തെ ഭൂകമ്പങ്ങൾക്ക് ശേഷം അടിസ്ഥാനപരമായി ദരിദ്രരായ അയൽപ്രദേശങ്ങളിൽ അടിസ്ഥാന സൗകര്യങ്ങളുടെ അപര്യാപ്തത തുടർന്നു.
ഗ്വാട്ടിമാല ആഭ്യന്തര യുദ്ധസമയത്ത്, 1980 ലെ സ്പാനിഷ് എംബസിയുടെ കത്തിക്കൽ പോലെയുള്ള അക്രമസംഭവങ്ങൾ അരങ്ങേറുകയും ഇത് പട്ടണത്തിൽ കടുത്ത നാശമുണ്ടാക്കുകയും പട്ടണത്തിലെ ജനങ്ങളുടെ ജീവൻ നഷ്ടപ്പെടുന്നതിനു കാരണമാകുകയും ചെയ്തു. 2010 മെയ് മാസത്തിൽ പക്കായാ അഗ്നിപർവ്വതസ്ഫോടനം, രണ്ട് ദിവസങ്ങൾക്ക് ശേഷം അഗത എന്ന ഉഷ്ണമേഖലാ കൊടുങ്കാറ്റ് എന്നിവ പട്ടണത്തെ ഗ്രസിച്ചിരുന്നു.
റയത്ത് വാരി
ബ്രിട്ടീഷുകാർ ദക്ഷിണേന്ത്യയിൽ ഏർപ്പെടുത്തിയിരുന്ന ഭൂനികുതിയാണ് റായത്ത് വാരി.
അവലംബം
വർഗ്ഗം:ഇന്ത്യയുടെ സാമ്പത്തിക ചരിത്രം
ചതുർവരയൻനീലി
ഒരു നീലി ചിത്രശലഭമാണ് ചതുർവരയൻനീലി ‌ (Pale fourline blue). Nacaduba hermus എന്ന ശാസ്ത്രീയ നാമത്തിൽ അറിയപ്പെടുന്നു.
പുറം കണ്ണികൾ
വർഗ്ഗം:നീലി ചിത്രശലഭങ്ങൾ
ചെറുകിട വ്യവസായ ദിനം
ഇന്ത്യയിൽ, ചെറുകിട വ്യവസായങ്ങളുടെ  മൊത്തത്തിലുള്ള വളർച്ചാ സാധ്യതകൾക്കും വാർഷിക അവരുടെ വികസന  അവസരങ്ങൾക്കും
പിന്തുണ നൽകുന്നതിനും പ്രോത്സാഹിപ്പിക്കുന്നതിനുമായി എല്ലാ വർഷവും ഓഗസ്റ്റ് 30 ന് ദേശീയ ചെറുകിട വ്യവസായ ദിനം ആഘോഷിക്കുന്നു.
നിലവിലുള്ള ചെറുകിട, ഇടത്തരം, വൻകിട സംരംഭങ്ങൾക്ക് സന്തുലിത വളർച്ച നൽകുന്നതിനും സംസ്ഥാനത്തിന്റെ സാമ്പത്തിക ആരോഗ്യം
ഉയർത്തുന്നതിന് പുതിയ വ്യവസായങ്ങൾ സ്ഥാപിക്കുന്നതിനുള്ള സഹായം നൽകുന്നതിനും ശ്രദ്ധ കൊടുക്കുന്നതിന് വേണ്ടിയാണ് വ്യവസായ ദിനം ആചരിക്കുന്നത്.
വർഗ്ഗം:വിശേഷദിനങ്ങൾ
ഇന്തോളജി
ഇന്ത്യൻ ഉപഭൂഖണ്ഡത്തിലെ (ഇപ്പോഴത്തെ ഇന്ത്യ, പാകിസ്താൻ, ബംഗ്ലാദേശ്, ശ്രീലങ്ക, നേപ്പാൾ തുടങ്ങിയ രാജ്യങ്ങൾ) ചരിത്രം, സംസ്കാരം, ഭാഷകൾ, സാഹിത്യം എന്നിവയെക്കുറിച്ചുള്ള പഠനത്തെയാണു് ഇന്തോളജി (Indology) (ഇന്ത്യാപഠനം) എന്നു വിളിക്കുന്നത്. ചരിത്രം, മതം, ഭാഷ, രാഷ്ട്രതന്ത്രം, തത്വചിന്ത, സാഹിത്യം, ശാസ്ത്രങ്ങൾ എന്നിവ ഇന്തോളജിയുടെ പരിധിയിൽ വരുന്നു. ഇൻഡോളജിസ്റ്റുകളെന്നറിയപ്പെടുന്ന ചില പാശ്ചാത്യ പണ്ഡിതരാണിതിന് തുടക്കം കുറിച്ചത്. ഇത്തരമൊരു പഠനം ആരംഭിക്കുന്നതു വരെ ഇന്ത്യയുടെ പ്രാചീന ചരിത്രത്തെ സംബന്ധിച്ച അറിവ് കച്ചവടക്കാരുടെയും മിഷനറിമാരുടെയും വിവരണങ്ങളിൽ നിന്ന് മാത്രമായിരുന്നു. ഇന്ത്യയെക്കുറിച്ചുള്ള പഠനം ഗ്രീക്ക് ലാറ്റിൻ ഭാഷകളിലൊതുങ്ങി നിന്നു. ഇന്ത്യയുടെ പടിഞ്ഞാറൻ തീരദേശങ്ങളിൽ പ്രവർത്തിച്ചിരുന്ന ക്രൈസ്തവ മിഷനറിമാരാണിതിന് തുടക്കം കുറിച്ചത്.
ഇന്ത്യയെക്കുറിച്ചുള്ള പഠനത്തിന്റെ ആരംഭം മെഗസ്തനീസിന്റെ (ca. 350–290 BC) കാലം മുതല്ക്കാണെന്നു് കരുതപ്പെടുന്നു. മൌര്യരാജവംശസ്ഥാപകനായ ചന്ദ്രഗുപ്തമൌര്യന്റെ രാജസഭയിലെ ഗ്രീസ് പ്രതിപുരുഷനായിരുന്നു മെഗസ്തനീസ്. ഇന്ത്യയിലെ തന്റെ ജീവിതത്തെ അടിസ്ഥാനമാക്കി മെഗസ്തനീസ് നാലു വാല്യങ്ങളിലായി എഴുതിയ ഇൻഡിക്ക എന്ന പഠനഗ്രന്ഥത്തിന്റെ ചില ഭാഗങ്ങൾ ഇപ്പോഴും ലഭ്യമാണു്. കച്ചവടത്തിനും മതപ്രചരണത്തിനും രാഷ്ട്രീയാധികാരത്തിനുമായി ഇന്ത്യയിലെത്തിയ പാശ്ചാത്യർ ഇന്ത്യയെ കുറിച്ച് ശാസ്ത്രീയമായി പഠിക്കാൻ ആരംഭിച്ചതു് ഇന്തോളജിയ്ക്കു് ആക്കം കൂട്ടി.
വ്യക്തികളും സംഭാവനകളും
ഇംഗ്ലീഷുകാരനായ വില്ല്യം ജോൺസ് (1746-94) മനുസ്മൃതി, ശാകുന്തളം തുടങ്ങിയ കൃതികൾ തർജ്ജമ ചെയ്തു. ജർമ്മൻ പണ്ഡിതനായ മാക്സ് മുള്ളർ (1823-1900) സംസ്കൃത വ്യാകരണം രചിക്കുകയും ഗീതോപദേശം, മേഘദൂതം, ഋഗ്വേദം എന്നിവ വിവർത്തനം ചെയ്യുകയുമുണ്ടായി. ഇംഗ്ലീഷുകാരനായ എഡ്വിൻ അർനോൾഡ് ഭഗവദ് ഗീതയും ഗീതാഗോവിന്ദവും പരിഭാഷപ്പെടുത്തുകയും ശ്രീബുദ്ധനെ കുറിച്ച് 'ലൈറ്റ് ഓഫ് ഏഷ്യ' എന്ന പേരിൽ കാവ്യം രചിക്കുകയും ചെയ്തു. ഹെർമൻ ഗുണ്ടർട്ട്, ഡോ. റവ. റോബർട്ട് കൾഡ് വെൽ, കിറ്റിൽ തുടങ്ങിയ മിഷനറിമാർ ദ്രാവിഡ ഭാഷകൾക്ക് നൽകിയ സംഭാവനകളും ഇന്തോളജിയുടെ ഭാഗമാണ്.
അവലംബം
വർഗ്ഗം:ഇന്ത്യാചരിത്രം വർഗ്ഗം:ചരിത്രപഠനം വർഗ്ഗം:ദക്ഷിണേഷ്യ വർഗ്ഗം:ഇന്തോളജി
കൊളോണിയൽ ചരിത്രരചന
സാമ്രാജ്യത്വരാജ്യങ്ങളിലെ ചരിത്രകാരന്മാർ തങ്ങളുടെ രാജ്യത്തിന്റെ അധീനതയിലുള്ള കോളനികളുടെ ചരിത്രം നിർമ്മിച്ചിരുന്നതിനെയാണ് കൊളോണിയൽ ചരിത്രരചന എന്ന് പറയുന്നത്. തങ്ങളുടെ ഭരണകൂടങ്ങൾ കോളനികളിൽ അധീശത്വം പുലർത്തുന്നതു് ന്യായീകരിക്കുകയും നിലനിർത്തുകയും ചെയ്യുക എന്നതായിരുന്നു കൊളോണിയൽ ചരിത്രകാരന്മാരുടെ പ്രാഥമികലക്ഷ്യം.
1815നു ശേഷമാണ് ബ്രിട്ടീഷ് ചരിത്രകാരന്മാർ അവരുടെ സാമ്രാജ്യത്വ ചരിത്രരചനാ സമ്പ്രദായം ആരംഭിക്കുന്നത്. ഈ കാലമാവുമ്പോഴേക്കും ഇംഗ്ലണ്ട് യൂറോപ്പിൽ സാമ്പത്തികമായും സൈനികമായും എതിരില്ലാത്ത ശക്തിയായി മാറിക്കഴിഞ്ഞിരുന്നു.
ജെയിംസ് മിൽ, വിൻസന്റ് സ്മിത്ത്, വില്ല്യം വിൽസൺ ഹണ്ടർ, ജെയിംസ് ടോഡ്, മൗണ്ടസ്റ്റുവർട്ട് എലിഫിൻസ്റ്റൺ എന്നിവർ ഇവരിൽ പ്രമുഖരാണു്.
അവലംബം
വർഗ്ഗം:ചരിത്രം - അപൂർണ്ണലേഖനങ്ങൾ
ജശോധര ബാഗ്ചി
ഒരു പ്രമുഖ ഇന്ത്യൻ ഫെമിനിസ്റ്റ് പ്രൊഫസറും എഴുത്തുകാരിയും നിരൂപകനും ആക്ടിവിസ്റ്റുമായിരുന്നു ജശോധര ബാഗ്ചി (ജനനം 1937 കൊൽക്കത്ത - 9 ജനുവരി 2015). ജാദവ്പൂർ യൂണിവേഴ്സിറ്റിയിലെ സ്കൂൾ ഓഫ് വിമൻസ് സ്റ്റഡീസിന്റെ സ്ഥാപകയും ഡയറക്ടറുമായിരുന്നു അവർ. അവരുടെ പുസ്തകങ്ങളിൽ ലവ്ഡ് ആൻഡ് അൺലോവ്ഡ് - ദി ഗേൾ ചൈൽഡ് ആൻഡ് ട്രോമ, ട്രയംഫ് - ജെൻഡർ ആൻഡ് പാർട്ടീഷൻ ഇൻ ഈസ്റ്റേൺ ഇന്ത്യ എന്നിവ ഉൾപ്പെടുന്നു. സചേതന എന്ന സ്ത്രീ അവകാശ സംഘടനയും അവർ സ്ഥാപിച്ചിട്ടുണ്ട്.
ആദ്യകാല ജീവിതവും വിദ്യാഭ്യാസവും
1937 ൽ കൊൽക്കത്തയിലാണ് ജശോധര ബാഗ്ചി ജനിച്ചത്. കൊൽക്കത്തയിലെ പ്രസിഡൻസി കോളേജ് (അന്ന് കൽക്കട്ട സർവകലാശാലയുമായി അഫിലിയേറ്റ് ചെയ്തിരുന്നു), സോമർവില്ലെ കോളേജ്, ഓക്സ്ഫോർഡ്, ന്യൂ ഹാൾ, കേംബ്രിഡ്ജ് എന്നിവിടങ്ങളിൽ വിദ്യാഭ്യാസം നേടി.
കരിയർ
കൽക്കട്ടയിലെ ലേഡി ബ്രാബോൺ കോളേജിൽ കുറച്ചുകാലം ഇംഗ്ലീഷ് പഠിപ്പിച്ചതിന് ശേഷം 1964 ൽ ജശോധര ജാദവ്പൂർ സർവകലാശാലയിൽ ഇംഗ്ലീഷ് പഠിപ്പിക്കാൻ തുടങ്ങി. 1988-ൽ അവർ ജാദവ്പൂർ സർവ്വകലാശാലയിലെ സ്‌കൂൾ ഓഫ് വിമൻസ് സ്റ്റഡീസിന്റെ സ്ഥാപക-ഡയറക്‌ടറായി. 1997-ൽ വിരമിച്ച ശേഷം, സ്‌കൂൾ ഓഫ് വിമൻസ് സ്റ്റഡീസിൽ എമറിറ്റസ് പ്രൊഫസറായി സേവനം അനുഷ്ടിച്ചു.
1983 മുതൽ ഇംഗ്ലീഷ് ഡിപ്പാർട്ട്‌മെന്റിൽ പ്രൊഫസറായി സേവനമനുഷ്ഠിച്ച ബാഗ്ചി 1986-1988 കാലഘട്ടത്തിൽ ഡിപ്പാർട്ട്‌മെന്റ് തലവയായിരുന്നു. സ്ത്രീ പഠനം, സ്ത്രീ രചനകൾ, 19-ആം നൂറ്റാണ്ടിലെ ഇംഗ്ലീഷ്, ബംഗാളി സാഹിത്യം, ബംഗാളിലെ പോസിറ്റിവിസത്തിന്റെ സ്വീകരണം, മാതൃത്വം, ഇന്ത്യയുടെ വിഭജനം എന്നിവ അവരുടെ ഗവേഷണ മേഖലകളിൽ ഉൾപ്പെടുന്നു. സഹ-എഡിറ്റർ ശുഭോരഞ്ജൻ ദാസ്ഗുപ്തയ്‌ക്കൊപ്പം, വിഭജനകാലത്തും അതിനുശേഷവും ഉള്ള ബംഗാളി സ്ത്രീകളുടെ അനുഭവങ്ങൾ ഗവേഷണം ചെയ്യുകയും ശേഖരിക്കുകയും ചെയ്ത ആദ്യത്തെ പണ്ഡിതരിലൊരാളായിരുന്നു അവർ.
ജാദവ്പൂർ യൂണിവേഴ്‌സിറ്റിയിലെ സ്‌കൂൾ ഓഫ് വിമൻസ് സ്റ്റഡീസ് എഡിറ്റ് ചെയ്ത ബംഗാളി വനിതാ എഴുത്തുകാരുടെ റീപ്രിന്റ് സീരീസ് അവർ ആരംഭിച്ചതാണ്.
അവരുടെ സുഹൃത്തുക്കളും ഈ വകുപ്പിലെ സഹപ്രവർത്തകരും ആയിരുന്ന പ്രൊഫസർമാരായ സജ്‌നി മുഖർജിയും സുപ്രിയ ചൗധരിയും 2002-ൽ അവർക്കായി ലിറ്ററേച്ചർ ആൻഡ് ജെണ്റർ: എസ്സേസ് ഫോർ ജശോധര ബാഗ്ചി (സാഹിത്യവും ലിംഗഭേദവും: ജസോധര ബാഗ്‌ചിക്ക് വേണ്ടിയുള്ള ലേഖനങ്ങൾ) എന്ന ഒരു വിശിഷ്ടമായ ഫെസ്റ്റ്‌സ്‌ക്രിഫ്റ്റ് എഡിറ്റുചെയ്‌തു:. പീറ്റർ ഡ്രോങ്കെ, കിറ്റി സ്‌കൂലാർ ദത്ത, ഹിമാനി ബാനർജി, മാലിനി ഭട്ടാചാര്യ, ഷീല ലാഹിരി ചൗധരി, സുപ്രിയ ചൗധരി, തനിക സർക്കാർ, ഭാസ്വതി ചക്രവർത്തി, അദിതി ചക്രവർത്തി തുടങ്ങിയ ബാഗ്‌ചിയുടെ പ്രിയപ്പെട്ട അദ്ധ്യാപകർ, സുഹൃത്തുക്കൾ, മുൻ വിദ്യാർത്ഥികൾ, സഹപ്രവർത്തകർ എന്നിവർ ഇതിലേക്ക് സംഭാവന നൽകിയവരിൽ ഉൾപ്പെടുന്നു.
തന്റെ മരണം വരെ ഇംഗ്ലീഷ് ഡിപ്പാർട്ട്‌മെന്റിലെ സെമിനാറുകളിലും പ്രഭാഷണങ്ങളിലും സ്ഥിരവും സജീവവുമായ പങ്കാളിയായിയുന്ന ബാഗ്ചി, വിരമിച്ചതിന് ശേഷവും കുറച്ച് വർഷങ്ങൾ അതിന്റെ ബോർഡ് ഓഫ് സ്റ്റഡീസിൽ അംഗമായിരുന്നു. ചുരുങ്ങിയ സമയത്തിനുള്ളിൽ, അവരുടെ ജോലിയോടും വിദ്യാർത്ഥികളോടുമുള്ള അപാരമായ അർപ്പണബോധത്തിന് അവർ അംഗീകരിക്കപ്പെട്ടു. ജാദവ്പൂർ സർവകലാശാലയിലെ ഇംഗ്ലീഷ് ഡിപ്പാർട്ട്മെന്റിൽ ഗവേഷണ സംസ്കാരം പ്രോത്സാഹിപ്പിച്ചത് അവരുടെ ഏറ്റവും പ്രധാനപ്പെട്ട സംഭാവനയായി കണക്കാക്കപ്പെടുന്നു.
വിരമിച്ച ശേഷവും അവർ ഇന്ത്യയിൽ നിരവധി കോൺഫറൻസുകളിൽ പങ്കെടുക്കുകയും ജാദവ്പൂർ സർവകലാശാലയിലെ ഇംഗ്ലീഷ് ഡിപ്പാർട്ട്മെന്റുമായി അടുത്ത ബന്ധം പുലർത്തുകയും ചെയ്തു.
ആക്ടിവിസം
കൊൽക്കത്തയിലെ സചേതന എന്ന ഫെമിനിസ്റ്റ് സംഘടനയുടെ സ്ഥാപക അംഗങ്ങളിൽ ഒരാളാണ് അവർ. 2001 ഒക്‌ടോബർ മുതൽ 2008 ഏപ്രിൽ വരെ അവർ പശ്ചിമ ബംഗാൾ വനിതാ കമ്മീഷൻ ചെയർപേഴ്‌സണായിരുന്നു.
ജാദവ്പൂർ സർവ്വകലാശാല കാമ്പസിൽ ഒരു വിദ്യാർത്ഥിനിയെ പീഡിപ്പിക്കപ്പെട്ട സംഭവത്തിൽ നീതിയുക്തവും അടിയന്തിരവുമായ അന്വേഷണം ആവശ്യപ്പെട്ട് നടത്തിയ 2014-ലെ ജാദവ്പൂർ സർവ്വകലാശാലാ പ്രതിഷേധങ്ങൾക്ക് ബാഗ്ചി തന്റെ പിന്തുണ നൽകി. പശ്ചിമ ബംഗാൾ വനിതാ കമ്മീഷനെ പ്രതിനിധീകരിച്ച് ധന്താലയിൽ സ്ത്രീകളെ പീഡിപ്പിക്കുകയും ബലാത്സംഗം ചെയ്യുകയും ചെയ്തതിനെക്കുറിച്ച് അന്വേഷണം ആവശ്യപ്പെട്ട് അവർ സംസാരിച്ചു.
നിലവിലെ വൈസ് ചാൻസലറിനെതിരെ പ്രതിഷേധിച്ച് പശ്ചിമ ബംഗാൾ ഗവർണറും യൂണിവേഴ്‌സിറ്റി ചാൻസലറുമായ കേസരി നാഥ് ത്രിപാഠിയെ കണ്ട അഞ്ച് എമിറിറ്റസ് പ്രൊഫസർമാരുടെ സംഘത്തിന്റെ ഭാഗമായിരുന്നു അവർ.
മരണവും പാരമ്പര്യവും
2015 ജനുവരി 9-ന് രാവിലെ, തൻറെ 77 ആം വയസ്സിൽ ബാഗ്ചി അന്തരിച്ചു.
ഭൗവ്വനവിശ്വകർമ്മാവ്
ദേവന്മാരുടെ ശില്പിയും ആചാര്യനുമായ ഋഷിയാണ് ഭൗവ്വനവിശ്വകർമ്മാവ്. ഋഗ്വേദം പത്താം മണ്ഡലത്തിലെ 81,82 സൂക്തങ്ങളായ വിശ്വകർമ്മസൂക്തത്തിന്റെ ഋഷിയാണ് ഇദ്ദേഹം. ഇദ്ദേഹം ത്വഷ്ടാവ് എന്നാണ് ആദ്യം അറിയപ്പെട്ടിരുന്നത്. പരമാത്മാവിനെ വിശ്വകർമ്മരൂപത്തിൽ ദർശിച്ച് ഋഷി ആയതിനാൽ പിൽക്കാല ഗ്രന്ഥങ്ങളിൽ വിശ്വകർമ്മാവ് എന്ന് അറിയപ്പെടുന്നു. ചില പുരാണങ്ങളിൽ ഇദ്ദേഹത്തെ ത്വഷ്ടാവ് എന്നും ചിലതിൽ വിശ്വകർമ്മാവ് എന്നും വിളിക്കുന്നു. എന്നാൽ ത്വഷ്ടാവ് എന്ന് പേരുള്ള മറ്റു ആചാര്യന്മാർ കൂടെ ഉണ്ട്. മഹാഭാരതത്തിൽ ഭൗമനൻ എന്നും ഇദ്ദേഹത്തിന് പേരുണ്ട്- (ഭൗമനൻ/ഭൗവ്വനൻ). ദേവന്മാരുടെ ശില്പിയും(ദേവശില്പി) ആചാര്യനുമായ ഈ വിശ്വകർമ്മാവാണ് ദേവന്മാരുടെ ആയുധങ്ങളും രഥങ്ങളും എല്ലാം നിർമ്മിക്കുന്നത്. വരുണ സഭയും യമസഭയും നിർമ്മിച്ചത് ഇദ്ദേഹമാണ്.ഇദ്ദേഹം ഇന്ദ്രസഭയിലെ അംഗമാണ്.
ജശോധര ബാഗ്ചി
മരണവും പാരമ്പര്യവും
ബാഗ്‌ചിയുമായി അടുത്ത ബന്ധം പുലർത്തിയിരുന്ന പുനർനബ എന്ന സന്നദ്ധ സംഘടന 2015 മുതൽ എല്ലാ വർഷവും ബാഗ്‌ചിയുടെ സ്മരണയ്ക്കായി ഒരു പ്രഭാഷണം ഉൾപ്പെടെ ജശോധര ബാഗ്‌ചി അനുസ്മരണ പരിപാടി സംഘടിപ്പിച്ചുവരുന്നു. ഡിപ്പാർട്ട്‌മെന്റിലെ വിദ്യാർത്ഥികൾക്കിടയിലെ വ്യക്തിഗത ബുദ്ധിമുട്ടുകൾ നേരിടാൻ ജാദവ്പൂർ സർവകലാശാലയിലെ ഇംഗ്ലീഷ് ഡിപ്പാർട്ട്‌മെന്റിൽ, ബാഗ്‌ചിയുടെ കുടുംബത്തിന്റെ പിന്തുണയോടെ 2019-ൽ ജശോധര ബാഗ്‌ചി മെമ്മോറിയൽ ഹാർഡ്‌ഷിപ്പ് ഫണ്ട് രൂപീകരിച്ചു.
ഭൗവ്വനവിശ്വകർമ്മാവ്
ഇദ്ദേഹത്തിന് നാല് പുത്രന്മാരാണുള്ളത്. അജൈകപാദ്, അഹിർബുധ്ന്യൻ, ത്വഷ്ടാവും പിന്നെ രുദ്രനും. വിവസ്വാന്റെ ഭാര്യയായ സംജ്ഞ ഇദ്ദേഹത്തിന്റെ പുത്രിയാണ്. മറ്റു രണ്ടു പുത്രിമാരായ ബർഹിഷ്മതിയും സുരൂപയും സ്വായംഭൂവമനുവിന്റെ പുത്രനായ പ്രിയവ്രതന്റെ ഭാര്യമാരാണ്.ചാക്ഷുഷ മനു ഇദ്ദേഹത്തിന്റെ പുത്രനാണെന്ന് ഭാഗവത പുരാണം സ്കന്ധം 6ൽ പറയുന്നു. സേതു നിർമ്മാതാവായ നളൻ ഈ വിശ്വകർമ്മാവിന്റെ പുത്രനാണ് - അയം സൗമ്യ നാളോ നാമ തനുജോ വിശ്വകർമ്മണഃ - വാൽമീകി രാമായണം. എന്നാൽ ഇദ്ദേഹത്തിന് ത്വഷ്ടാവ് എന്നും പേരുള്ളതിനാലായിരിക്കാം മഹാഭാരതത്തിൽ ത്വഷ്ടാവായ വിശ്വകർമ്മാവിന്റെ പുത്രൻ എന്നാണ് പറയുന്നത്.
ജശോധര ബാഗ്ചി
സ്വകാര്യ ജീവിതം
സാമ്പത്തിക വിദഗ്ധൻ അമിയ കുമാർ ബാഗ്ചിയെ ആണ് യശോധര വിവാഹം കഴിച്ചത്.
ഭൗവ്വനവിശ്വകർമ്മാവ്
ഇദ്ദേഹം പണ്ട് ബ്രഹ്‌മാവർത്തം ഭരിച്ചിരുന്ന രാജാവായിരുന്നു. ദശാശ്വമേധ കർത്താവും സർവ്വമേധ കർത്താവുമായ ഇദ്ദേഹം ഭൂമി മുഴുവൻ ഗുരുവായ കശ്യപമഹർഷിക്ക് ദാനം ചെയ്തു.
ജനനം
"ബൃഹസ്പതിക്ക് ഭഗിനീ വരസ്ത്രീ ബ്രഹ്മവാദിനി
ജശോധര ബാഗ്ചി
പുറം കണ്ണികൾ
വർഗ്ഗം:കൊൽക്കത്ത സർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:2015-ൽ മരിച്ചവർ വർഗ്ഗം:1937-ൽ ജനിച്ചവർ
ഭൗവ്വനവിശ്വകർമ്മാവ്
ജനനം
യോഗസംഗത്തിനാൽ ചുറ്റീ ലോകമാകവേയായവൾ
പ്രഭാസനെന്നുള്ളെട്ടാമൻ വസുവിൻ ഭാര്യയാണവൾ
മഹാനാം വിശ്വകർമ്മാവ് മഹാശില്പി പ്രജാപതി
സുരലോകപ്പെരുന്തച്ചൻ പരം ശില്പപ്രവർത്തകൻ
ദേവകൾക്ക് വിമാനങ്ങൾ കേവലം തീർത്തതായവൻ
മഹാനവന്റെ ശില്പത്തെയുപജീവിപ്പു മർത്യരും
പൂജിപ്പൂ വിശ്വകർമ്മാവാം പൂജ്യനവ്യയനെപ്പരം"
(മഹാഭാരതം,സംഭവപർവ്വം-ദക്ഷന്റെ വംശപരമ്പര)
ബൃഹസ്പതിയുടെ സഹോദരിയാണ് വരസ്ത്രീ. ബ്രഹ്മവാദിനിയായ അവൾ യോഗസംഗം കൊണ്ട് ലോകത്തെയാകെ ചുറ്റി. പ്രഭാസൻ എന്ന് പേരുള്ള ഏട്ടാമത്തെ വസുവിന്റെ ഭാര്യയാണവൾ. അവളുടെ മകൻ ആണ് ദേവശില്പിയായ വിശ്വകർമ്മാവ്.
ശില്പി പ്രജാപതിയായ അവൻ സുരലോകത്തിലെ പെരുന്തച്ചനാണ്. അവനാണ് സർവ്വ ശില്പവേലകളും ഭൂഷണങ്ങളും ചമക്കുന്നത്. ദേവകൾക്ക് വിമാനങ്ങളും മറ്റും ഇദ്ദേഹമാണ് നിർമ്മിക്കുന്നത്. ഭൂമിയിൽ വിശ്വകർമ്മാവിനെ പൂജിച്ച് മർത്യരും ഉപജീവിക്കുന്നു.
സംജ്ഞയും സൂര്യദേവനും
ദേവശില്പിയായ വിശ്വകർമ്മാവിന്റെ പുത്രിയും സൂര്യഭഗവാന്റെ പത്നിയുമാണ് സംജ്ഞ. സൂര്യന് പത്‌നിയായ സംജ്ഞയിൽ മനു(വൈവസ്വത), യമൻ, യമി എന്നിങ്ങനെ ആദ്യം മൂന്നുമക്കൾ ജനിക്കുകയുണ്ടായി. പിന്നെ സൂര്യന്റെ ചൂട് സഹിക്കാനാവാതെ അവൾ തന്റെ ഛായയെ തന്റെ വേഷത്തിൽ സൂര്യന്റെ അടുത്തേയ്ക്കയച്ചിട്ട് സംജ്ഞ അവിടെനിന്നും അകന്നുപോയി. ഈ ആൾമാറ്റം സൂര്യൻ അറിഞ്ഞില്ല. ഛായയിൽ സൂര്യന് സന്താനങ്ങളുണ്ടായി. അവരാണ് ശനി, മനു(സാവർണി), തപതി. പിന്നീട് ഒരവസരത്തിൽ മക്കൾക്കും സൂര്യനും മനസ്സിലാവുന്നു കൂടെയുള്ളത് സംജ്ഞ അല്ലെന്ന്‌.തന്റെ ദിവ്യദൃഷ്ടികൊണ്ട് സംജ്ഞയെ കണ്ടെത്തിയ സൂര്യദേവൻ അവളുടെ അടുത്തേക്ക് പോയി. അവൾ ഒരു പെൺകുതിരയുടെ രൂപം ധരിക്കുകയും സൂര്യ ഭഗവാൻ അത് പോലെ ഒരാണ്കുതിരയായി അവളോടൊപ്പം ചേരുകയും ചെയ്യുന്നു. അതിൽ പിന്നീട് അവൾക്ക് വേറെ മൂന്നു മക്കൾ ഉണ്ടായി. അശ്വിനീദേവന്മാർ,രേവന്തൻ. പിന്നെ അവൾ സ്വന്തം വീട്ടിലേക്ക് മടങ്ങിപ്പോയി. കാര്യങ്ങൾ മനസിലാക്കിയ ദേവശില്പി സൂര്യദേവന്റെ തേജസ് എട്ടിൽ ഒന്ന് കടഞ്ഞെടുത്തു. ആ തേജസ്സ് കൊണ്ട് അദ്ദേഹം വിഷ്ണുചക്രം, ത്രിശൂലം , കുബേരന്റെ ആയുധം, മുരുകന്റെ വേൽ എന്നിവ നിർമ്മിച്ചു.
അവലംബം
വർഗ്ഗം:മലയാളപദങ്ങൾ വർഗ്ഗം:ദേവന്മാർ
നീർപ്പാലം
ജലം കടത്തിവിടുന്നതിനായി സ്ഥാപിക്കുന്ന പാലങ്ങളെയാണ് നീർപ്പാലം (Aqueduct) എന്നു പറയുന്നത്. താഴ്വാരങ്ങൾ, കൃഷിനിലങ്ങൾ എന്നിവപോലെയുളള തടസങ്ങൾക്ക് മുകളിലൂടെ പാലം നിർമ്മിച്ച് അതിലൂടെ വെള്ളം കടത്തിവിടുന്ന സംവിധാനമാണിത്.
വർഗ്ഗം:ജലം വർഗ്ഗം:പാലങ്ങൾ
ബട്ടർബോൾ
ആസ്ബ്ജോർൻസണും മോയും ചേർന്ന് ശേഖരിച്ച ഒരു നോർവീജിയൻ യക്ഷിക്കഥയാണ് ബട്ടർകപ്പ് അല്ലെങ്കിൽ ബട്ടർബോൾ (നോർവീജിയൻ: സ്മോർബുക്ക്, അക്ഷരാർത്ഥത്തിൽ "ബട്ടർ-ബക്ക്"). ഈ കഥ ആർനെ-തോംസൺ 327 സി കാറ്റഗറിയിൽപ്പെട്ടതാണ്. ഇതിൽ പിശാച് (മന്ത്രവാദിനി) നായകനെ ഒരു ചാക്കിൽ വീട്ടിലേക്ക് കൊണ്ടുപോകുന്നു. ബട്ടർകപ്പിന് ഈ പേര് ലഭിച്ചത് അവൻ "തടിച്ചവനും നല്ല കാര്യങ്ങളിൽ ഇഷ്ടപ്പെടുന്നവനുമാണ്" എന്നതിനാലാണ്.
എഡ്ഗാർ റൈസ് ബറോസ്
ഒരു ജനപ്രിയ അമേരിക്കൻ എഴുത്തുകാരനായിരുന്നു എഡ്ഗാർ റൈസ് ബറോസ്. ഏതാണ്ട് എല്ലാ സാഹിത്യരൂപങ്ങളിലും കൈ വച്ചെങ്കിലും കല്പിതശാസ്ത്ര രചനകളുടെ പേരിലാണ് ബറോസ് ശ്രദ്ധേയനായത്. അദ്ദേഹത്തിന്റെ ടാർസൻ, ജോൺ കാർട്ടർ എന്നീ കഥാപാത്രങ്ങൾ ലോകപ്രശസ്തമാണ്.
ബട്ടർബോൾ
സംഗ്രഹം
ബട്ടർകപ്പിന്റെ അമ്മ ബേക്കിംഗ് ചെയ്യുമ്പോൾ, നായ കുരയ്ക്കാൻ തുടങ്ങി. ഒരു ദുഷ്ട മന്ത്രവാദിനി വരുന്നത് ബട്ടർകപ്പ് കണ്ടു. അവന്റെ അമ്മ അവനെ കുഴയ്ക്കുന്ന തൊട്ടിയുടെ അടിയിൽ ഒളിപ്പിച്ചു, എന്നാൽ മന്ത്രവാദിനി അവനു നൽകാൻ ഒരു വെള്ളി കത്തി ഉണ്ടെന്നും ഇത് അവനെ പ്രലോഭിപ്പിച്ചുവെന്നും പറഞ്ഞു. മന്ത്രവാദിനി അവനോട് പറഞ്ഞു, അത് ലഭിക്കാൻ അയാൾ അവളുടെ ചാക്കിൽ കയറണം, അവൻ അകത്ത് കയറിയ ഉടൻ അവൾ അവനെ എടുത്തുകൊണ്ടുപോയി. വഴിയിൽ, മന്ത്രവാദിനി ചോദിച്ചു, "കൂർക്കയിലേക്ക് എത്ര ദൂരമുണ്ട്?" ബട്ടർകപ്പ് അര മൈൽ പറഞ്ഞു, അതിനാൽ അവൾ വിശ്രമിച്ചു, കത്തി ഉപയോഗിച്ച് അയാൾ ചാക്കിൽ ഒരു വലിയ ദേവദാരുവിന്റെ വേര് ഇട്ടു രക്ഷപ്പെട്ടു.
എഡ്ഗാർ റൈസ് ബറോസ്
അവലംബം
വർഗ്ഗം:അമേരിക്കൻ എഴുത്തുകാർ വർഗ്ഗം:1875-ൽ ജനിച്ചവർ വർഗ്ഗം:1950-ൽ മരിച്ചവർ വർഗ്ഗം:സെപ്റ്റംബർ 1-ന് ജനിച്ചവർ വർഗ്ഗം:മാർച്ച് 19-ന് മരിച്ചവർ
ബട്ടർബോൾ
സംഗ്രഹം
അടുത്ത ദിവസം, ഒരു വെള്ളി സ്പൂൺ വാഗ്ദാനം ചെയ്തുകൊണ്ട് മന്ത്രവാദിനി അവനെ വീണ്ടും വശീകരിച്ചു. പക്ഷേ അവൻ അതേ രീതിയിൽ ഒരു കല്ല് ഉപയോഗിച്ച് രക്ഷപ്പെട്ടു. മൂന്നാം ദിവസം, അവൾ അവന് ഒരു വെള്ളി നാൽക്കവല വാഗ്ദാനം ചെയ്തു. വിശ്രമിക്കാതെ നേരെ വീട്ടിലേക്ക് പോയി. അവൾ അവനെ കൊല്ലാൻ മകൾക്ക് കൊടുത്തു. മന്ത്രവാദിനിയുടെ മകൾക്ക് അത് എങ്ങനെ ചെയ്യണമെന്ന് അറിയില്ലായിരുന്നു. ബട്ടർകപ്പ് അവളോട് ചോപ്പിംഗ് ബ്ലോക്കിൽ തല വയ്ക്കാൻ പറഞ്ഞു, അവൻ അവളെ കാണിക്കും. അയാൾ കോടാലി കൊണ്ട് അവളുടെ തല വെട്ടി അവളുടെ കട്ടിലിൽ കിടത്തി അവളുടെ ശരീരം പായസമാക്കി. പിന്നെ വേരും കല്ലുമായി ചിമ്മിനി കയറി. മകൾ ഉറങ്ങുകയാണെന്ന് കരുതി മന്ത്രവാദിനിയും ഭർത്താവും സൂപ്പ് കഴിച്ചു. ചിമ്മിനിയിൽ നിന്ന് ബട്ടർകപ്പ് അവരോട് "മകളുടെ ചാറു" സംസാരിച്ചു. ബഹളത്തിന്റെ കാരണം എന്താണെന്ന് കാണാൻ അവർ പുറത്തേക്ക് പോയി. ബട്ടർകപ്പ് അവരുടെ തലയിൽ കല്ലും വേരും വീഴ്ത്തി അവരെ കൊന്നു. അവൻ അവരുടെ പൊന്നും പണവും എടുത്ത് വീട്ടിലേക്ക് പോയി.
References
Notes
സ്റ്റങ്ക പെൻചെവ
പ്രമുഖ ബൾഗേറിയൻ എഴുത്തുകാരിയാണ് സ്റ്റങ്ക പെൻചെവ ( English: Stanka Pencheva (Станка Пенчева)
ആദ്യകാല ജീവിതം
1929 ജൂലൈ 9ന് ബൾഗേറിയയിലെ ഏറ്റവും വലിയ എട്ടാമത്തെ നഗരമാ സ്ലിവനിൽ ജനിച്ചു.സോഫിയ സർവ്വകലാശാലയിൽ നിന്ന് റഷ്യൻ ഭാഷാശാസ്ത്രത്തിൽ ബിരുദം നേടി. റേഡിയോ സോഫിയയിൽ എഡിറ്ററായിരുന്നു. നരോദ്‌ന മിയാഡെക് മാഗസിൻ, സെപ്‌റ്റെംവ്രി മാഗസിൻ എന്നിവയുടെ പത്രാധിപർ, നരോദ്‌ന കുൽടുറ ദിനപത്രത്തിന്റെ കറസ്‌പോണ്ടൻ എന്നീ ചുമതലകൾ വഹിച്ചിട്ടുണ്ട്. ഇംഗ്ലീഷ്, ഫ്രഞ്ച്, ,സ്പാനിഷ്‌, ജർമൻ, റഷ്യൻ, പോളിഷ്, ചെക്ക്. സ്ലോവക്, റൊമാനിയൻ, ഇറ്റാലിയൻ, ഹിന്ദി ഭാഷകളിലേക്ക് ഇവരുടെ കവിതകൾ വിവർത്തനം ചെയ്തിട്ടുണ്ട്.
അംഗീകാരങ്ങൾ
2012ൽ വാർഷിക ദേശീയ സാഹിത്യ മത്സരം 'സ്റ്റങ്ക പെൻചെവ' സ്ഥാപിപിച്ചു
അവലംബം
വർഗ്ഗം:എഴുത്തുകാർ വർഗ്ഗം:ബൾഗേറിയ വർഗ്ഗം:1929-ൽ ജനിച്ചവർ
കേരള ഉർദു ടീച്ചേഴ്സ് അസോസിയേഷൻ
കേരളത്തിലെ ഉർദു അധ്യാപകരുടെ സംഘടനയാണ് കേരള ഉർദു ടീച്ചേഴ്സ് അസോസിയേഷൻ (കെ.യു.ടി.എ.). 1972 ലാണ് ഈ സംഘടന രൂപീകൃതമായത്. കേരള സംസ്ഥാനത്തിലെ ഉർദു അധ്യാപകരുടെ ഏക സംഘടനയാണിത്. സംസ്ഥാന, റവന്യൂ ജില്ലാ, വിദ്യാഭാസ ജില്ല, ഉപജില്ലാ തലങ്ങളിൽ ഈ സംഘടനയുടെ കമ്മിറ്റികൾ പ്രവർത്തിക്കുന്നു. ഇ.കെ.എം.ശാഫിയാണ് ഈ സംഘടനയുടെ സംസ്ഥാന പ്രസിഡന്റ്. ജനറൽ സെക്രട്ടറി കുഞ്ഞിമൊയ്തീൻ കുട്ടിയാണ്. രണ്ടു വർഷമാണ് സംസ്ഥാന കമ്മിറ്റിയുടെ കാലദൈർഘ്യം. ഉർദു അധ്യാപകരുടെ അവകാശങ്ങൾ സംരക്ഷിക്കുക, ഉർദു അധ്യാപക ശാക്തീകരണം, ഉർദു അധ്യാപന-വിദ്യഭ്യാസ മേഖലയിലെ നൂതന പ്രവണതകളെ പറ്റി അധ്യാപകർക്ക് അവഗാഹം നൽകുക, ഉർദു ഭാഷാ പഠനം പ്രോത്സാഹിപ്പിക്കുക തുടങ്ങിയവ ഈ സംഘടനയുടെ ലക്ഷ്യങ്ങളിൽ ചിലതാണ്.
സംസ്ഥാന സമ്മേളനം
വർഷത്തിലൊരിക്കൽ സംസ്ഥാന സമ്മേളനം സംഘടിപ്പിക്കാറുണ്ട്. വിവിധ വർഷങ്ങളിൽ നടന്ന സംസ്ഥാന സമ്മേളനങ്ങളുടെ വിവരങ്ങൾ താഴെ പറയുന്നത് പ്രകാരമാണ്.
നേതൃത്വ പരിശീലന ക്യാമ്പ്
വർഷത്തിൽ ഒന്നോ രണ്ടോ തവണ സംഘടനയുടെ ഭാരവാഹികൾക്ക് നേതൃത്വ പരിശീലന ക്യാമ്പ് സംഘടിപ്പിക്കാറുണ്ട്. ഇത്തരം ക്യാമ്പുകളിൽ സാധാരണയായി നേതൃപാടവം, ഭാഷാ അഭിരുചി, അധ്യാപന പരിശീലനം തുടങ്ങിയ മേഖലകളിൽ പരിശീലനം നൽകുന്നു.
അക്കാദമിക് കൗൺസിൽ
കേരള ഉർദു ടീച്ചേഴ്സ് അസോസിയേഷന്റെ കീഴിൽ അക്കാദമിക പ്രവർത്തനങ്ങൾ ഏകോപിപ്പിച്ച് നടപ്പിലാക്കാൻ അക്കാദമിക് കൗൺസിൽ പ്രവർത്തിക്കുന്നുണ്ട്. വിദ്യാർഥികളിൽ ഉർദു ഭാഷാ അഭിരുചി വർധിപ്പിക്കുകയും പ്രോത്സാഹിപ്പിക്കുകയും ചെയ്യുക എന്ന ലക്ഷ്യം മുൻനിർത്തി അക്കാദമിക് കൗൺസിലിന്റെ കീഴിൽ സബ്ജില്ലാ, ജില്ലാ, സംസ്ഥാന തലങ്ങളിൽ ഉർദു ടാലന്റ് പരീക്ഷ സംഘടിപ്പിക്കാറുണ്ട്.
അവലംബം
വർഗ്ഗം:കേരളത്തിലെ അദ്ധ്യാപക സംഘടനകൾ വർഗ്ഗം:ഉർദു
കൊൺസുവേലോ ക്ലാർക്-സ്റ്റ്യുവാർട്ട്
ലഘുചിത്രം|ബോസ്റ്റണിൽ ഒരു മെഡിക്കൽ വിദ്യാർത്ഥിയായി കോൺസുലോ ക്ലാർക്ക്-സ്റ്റുവർട്ട്. അമേരിക്കയിലെ ഒഹായോയിൽ വൈദ്യശാസ്ത്രം അഭ്യസിച്ച ആദ്യത്തെ ആഫ്രിക്കൻ അമേരിക്കൻ വനിതയാണ് കോൺസുലോ ക്ലാർക്ക്-സ്റ്റുവർട്ട് (ജൂലൈ 22, 1860 - ഏപ്രിൽ 17, 1910). ഇംഗ്ലീഷ്:Consuelo Clark-Stewart.
ജീവിതരേഖ
പീറ്റർ എച്ച് ക്ലാർക്കിന്റെയും ഫ്രാൻസിസ് ആൻ വില്യംസ് ക്ലാർക്കിന്റെയും മൂന്ന് മക്കളിൽ ഒരാളായി 1861-ൽ ഒഹായോയിലാണ് ക്ലാർക്ക് ജനിച്ചത്. അവൾ 1879 ൽ സിൻസിനാറ്റിയിലെ ഗെയ്‌ൻസ് ഹൈസ്‌കൂളിൽ നിന്ന് ബിരുദം നേടി.
രാജശേഖർ മൻസൂർ
കേന്ദ്ര സംഗീതനാടക അക്കാദമി പുരസ്‌കാരം നേടിയ പ്രമുഖ ഹിന്ദുസ്ഥാനി സംഗീതഞ്ജനാണ് പണ്ഡിറ്റ് രാജശേഖർ മൻസൂർ(ജനനം : 1942). ജയ്‌പൂർ - അത്രൗളി ഖരാനയിലെ പ്രമുഖനായ മല്ലികാർജ്ജുൻ മൻസൂറിന്റെ മകനാണ്. കർണ്ണാടക യൂണിവേഴ്സിറ്റിയിൽ 35 വർഷമായി ഇംഗ്ലീഷ് അധ്യാപകനായിരുന്നു. കർണാടക സംഗീത നൃത്യ അക്കാദമി മുൻ ചെയർമാനാണ്.
പുറം കണ്ണികൾ
വർഗ്ഗം:1942-ൽ ജനിച്ചവർ
വർഗ്ഗം:ജനുവരി 1-ന് ജനിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:ഹിന്ദുസ്ഥാനി സംഗീതജ്ഞർ
അമ്മ മക്കൾ മുന്നേറ്റ കഴകം
''തമിഴ്നാട് സംസ്ഥാനത്തിലും കേന്ദ്രഭരണ പ്രദേശമായ പോണ്ടിച്ചേരിയിലും വലിയ സ്വാധീനമുള്ള ഒരു ഇന്ത്യൻ പ്രാദേശിക രാഷ്ട്രീയ പാർട്ടിയാണ് അമ്മ മക്കൾ മുന്നേറ്റ കസാഗം (വിവർത്തനം. അമ്മ പീപ്പിൾ പ്രോഗ്രസീവ് ഫെഡറേഷൻ; abbr. AMMK). അഖിലേന്ത്യാ അണ്ണാ ദ്രാവിഡ മുന്നേറ്റ കഴകത്തിൽ നിന്ന് വേർപിരിഞ്ഞ്, 2018 മാർച്ച് 15 ന് മധുരയിൽ വെച്ച്  ടിടിവി ദിനകരനും ചേർന്ന് സ്ഥാപിച്ച ദ്രാവിഡ പാർട്ടിയാണ് എഎംഎംകെ. ടിടിവി ദിനകരനും യഥാക്രമം പ്രസിഡന്റ്, ജനറൽ സെക്രട്ടറി സ്ഥാനങ്ങൾ നൽകി. ദേശീയ കൺവീനറായും ദിനകരനെ പാർട്ടി അംഗങ്ങൾ തിരഞ്ഞെടുത്തു.
പാർട്ടിയുടെ ആസ്ഥാനം പുരട്ചി തലൈവി അമ്മ മാളിഗൈ എന്നാണ് അറിയപ്പെടുന്നത്, അത് ചെന്നൈയിലെ റോയപ്പേട്ടയിലെ വെസ്റ്റ്കോട്ട് സലായിലാണ് സ്ഥിതി ചെയ്യുന്നത്.
ചരിത്രം
2017 ഡിസംബറിൽ ആർകെ നഗർ ഉപതെരഞ്ഞെടുപ്പിൽ മത്സരിച്ച ദിനകരൻ 40,707 വോട്ടിന്റെ വൻ ഭൂരിപക്ഷത്തിൽ വിജയിച്ച് തമിഴ്‌നാട്ടിൽ ഉപതിരഞ്ഞെടുപ്പ് വിജയിക്കുന്ന ആദ്യ സ്വതന്ത്ര സ്ഥാനാർത്ഥിയായി അദ്ദേഹം മാറി. 18 വർഷത്തിനിടെ ഇതാദ്യമായാണ് സംസ്ഥാനത്ത് ഒരു ഭരണകക്ഷി ഉപതെരഞ്ഞെടുപ്പിൽ പരാജയപ്പെടുന്നത്.
ആർകെ നഗർ ഉപതെരഞ്ഞെടുപ്പിനെത്തുടർന്ന്, 2018 മാർച്ച് 15 ന് മധുരയിൽ നടന്ന ഒരു പൊതുയോഗത്തിൽ ടിടിവി ദിനകരൻ പാർട്ടി പതാകയും "അമ്മ മക്കൾ മുന്നേറ്റ കഴകം" എന്ന പേരും പ്രഖ്യാപിച്ചു. എഐഎഡിഎംകെയിൽ നിന്ന് വേർപിരിഞ്ഞ ഒരു വിഭാഗമായാണ് ഇത് രൂപീകരിച്ചത്. 2019 ഫെബ്രുവരിയിൽ, നടൻ രഞ്ജിത്ത്, പിഎംകെയിലെ തമിഴ്‌നാട് സംസ്ഥാന വൈസ് പ്രസിഡന്റ് സ്ഥാനം രാജിവച്ച് എഎംഎംകെയിൽ ചേർന്ന് എഐഎഡിഎംകെയുടെ നേതൃത്വത്തിലുള്ള സഖ്യത്തിൽ ചേരാനുള്ള പിഎംകെയുടെ തീരുമാനത്തിൽ പ്രതിഷേധം രേഖപ്പെടുത്തി. മാർച്ച് 28ന് എഎംഎംകെക്ക് സമ്മാനപ്പെട്ടി ചിഹ്നം ലഭിച്ചു.
പാർട്ടി പതാക
പാർട്ടി പതാക മുകളിൽ കറുപ്പും താഴെ ചുവപ്പും നടുവിൽ വെള്ളയും നിറത്തോട് കൂടിയതും തമിഴ്നാട് മുൻ മുഖ്യമന്ത്രി ജെ. ജയലളിതയുടെ പുഞ്ചിരിക്കുന്ന ചിത്രം നടുവിൽ ഉള്ളതുമാണ്.
വേലിനീലി
ഒരു നീലി ചിത്രശലഭമാണ് വേലിനീലി ‌ (Plain hedge blue). Celastrina lavendularis എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
അരുണാചൽ പ്രദേശ്, കർണാടക , മഹാരാഷ്ട്ര  , പശ്ചിമ ബംഗാൾ  ,   സിക്കിം   എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്. ജനുവരി,മേയ്,നവംബർ,ഡിസംബർ മാസങ്ങളിലാണ് ഇവയെ കാണാറുള്ളത്.
പുറം കണ്ണികൾ
വർഗ്ഗം:നീലി ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
സ്വരരാഗസുധാരസ
ത്യാഗരാജസ്വാമികൾ ശങ്കരാഭരണത്തിൽ ചിട്ടപ്പെടുത്തിയ പ്രശസ്തമായ ഒരു കൃതിയാണ് സ്വരരാഗസുധാരസ . ഈ കൃതിയിൽ സംഗീതത്തിന്റെ മഹത്ത്വത്തെപ്പറ്റിയാണ് പറയുന്നത്.
പല്ലവി
സ്വരരാഗസുധാരസയുതഭക്തി സ്വർഗാപവർഗമുരാ ഓ മനസാ
അനുപല്ലവി
പരമാനന്ദമനേ കമലമുപൈ ബകഭേകമു ചെലഗേമി ഓ മനസാ
ചരണം 1
മൂലാധാരജ നാദമെരുഗുടേ മുദമഗുമോക്ഷമുരാ കോലാഹല സപ്തസ്വരഗൃഹമുല ഗുരുതേ മോക്ഷമുരാ ഓ മനസാ
ചരണം 2
ബഹുജന്മമുലകു പൈനി ജ്ഞാനിയൈ പരഗുട മോക്ഷമുരാ സഹജ ഭക്തിതോ രാഗജ്ഞാന സഹിതുഡു മുക്തുഡുരാ ഓ മനസാ
ചരണം 3
മർദലതാളഗതുലു തെലിയകനേ മർദിഞ്ചുട സുഖമാ ശുദ്ധമനസുലേക പൂജജേയുട സൂകര വൃത്തിരാ ഓ മനസാ
ചരണം 4
രജതഗിരീശുഡു നഗജകു തെൽപു സ്വരാർണവ മർമമുലു വിജയമുഗല ത്യാഗരാജുഡെരുഗേ വിശ്വസിഞ്ചി തെലുസുകോ ഓ മനസാ
യൂറോപ്പ
ഗ്രീക്ക് പുരാണത്തിലെ ഉന്നത കുല ജാതയായ ഒരു വനിതയാണ്‌ “‘യൂറോപ്പ”’(Εὐρώπη Eurṓpē; Doric Greek: Εὐρώπα . ഇതിൽ നിന്നാണ്‌ യൂറോപ്പ് എന്ന് ഭൂഖണ്ഡത്തിന്‌ ആ പേര്‌ ലഭിക്കുന്നത്.ക്രീറ്റ്| ക്രീറ്റ് ദ്വീപിലെ പുരാണകഥയനുസരിച്ച് സിയൂസ് ഒരു വെളുത്ത കാളയായി വന്ന് യൂറോപ്പയെ തട്ടി കൊണ്ട് പോകുന്നു. ഗ്രീക്ക് പുരാണകഥകൾ സംഗ്രഹിച്ച് വ്യാഖ്യാനിച്ച കരേനി പറയുന്നതെന്തെന്നാൽ സിയൂസിന്റെ മിക്ക പ്രണയ കഥകളിലേയും നായികമാർ ദേവതമാരാണെങ്കിലും യൂറോപ്പയുടെ കാര്യത്തിൽ മാത്രം വ്യത്യസ്തമാണ്‌.
യൂറോപ്പയെ പറ്റിയുള്ള ഏറ്റവും പഴകിയ സൂചന ലഭിക്കുന്നത് ബി.സി.എട്ടാം നൂറ്റാണ്ടിൽ രചിക്കപ്പെട്ട ഇലിയഡിലാണ് ‌. ഓക്സ്റിഞ്ചസിൽ (Oxyrhynchus) നിന്നു കണ്ടുകിട്ടിയ ഹെസിയഡ് രചിച്ച  സ്ത്രീകളെപ്പറ്റിയുള്ള വിവരങ്ങൾ  (Greek-Gynaikôn Katálogos English-  Catalogue of women) എന്ന പുസ്തകത്തിന്റെ അവശേഷിച്ച താളുകളിലും യൂറോപയെപ്പറ്റി പരാമർശം ഉണ്ട്. .യൂറോപ്പയുടേതായ ഏറ്റവും പഴയ ചിത്രം ബി.സി ഏഴാം നൂറ്റാണ്ടിന്റെ പകുതിയോട് അടുത്ത് വരച്ചതാണെന്ന് അനുമാനിക്കപ്പെടുന്നു.
പുരാണകഥ
യൂറോപ സിഡോണിലെ (ഇന്നത്തെ ലെബനൺ) രാജകുമാരിയായിരുന്നു. ഒരു നാൾ രണ്ടു വൻകരകൾ, സ്ത്രീരൂപം പൂണ്ട് തന്നെ സ്വായത്തമാക്കാൻ ശ്രമിക്കുന്നതായി യൂറോപ സ്പന്ം കണ്ടു. ജന്മം കൊണ്ട് യൂറോപ തന്റേതാണെന്ന് ഏഷ്യ അവകാശപ്പെട്ടു. മറ്റൊരു പേരില്ലാത്ത വൻകരയുടെ അവകാശവാദം വിചിത്രമായിരുന്നു- അടുത്ത ഭാവിയിൽ സ്യൂസ് യൂറോപയെ തനിക്കു സമ്മാനിക്കുമെന്ന്  മറ്റേ ഭൂഖണ്ഡവും വാദിച്ചു. വിചിത്രമായ സ്വപ്ലം യൂറോപയെ വല്ലാതെ അലട്ടി, അവൾ ഉണർന്നു പോയി. നേരം പുലരുന്നതേ ഉണ്ടായിരുന്നുള്ളു. സമവയസ്കരായ സഖിമാരുമൊത്ത് യൂറോപ പൂപറിക്കാനിറങ്ങി. സ്യൂസ് ആകാശത്തിരുന്ന് ഈ കാഴ്ച കണ്ടു. പ്രണയദേവതയുടെ ശരമേറ്റ് ക്ഷണമാത്രയിൽ സ്യൂസ് യൂറോപയിൽ അനുരക്തനായി. ഒരു കാളയുടെ രൂപം പൂണ്ട് ഭൂമിയിലേക്കിറങ്ങിവന്നു. കാളയുടെ സൗമ്യപ്രകൃതി യൂറോപയെ ആകർഷിച്ചു. അതുമായി കളിക്കുന്നതിനിടയിലെപ്പഴോ അവൾ കാളപ്പുറത്തു കയറിയിരുന്നു. ആ ക്ഷണം കാള അവളേയുംകൊണ്ട് പറന്നുയർന്നു. ഭയന്നു പോയെങ്കിലും ഇതു വെറുമൊരു കാളയല്ലെന്നും ദേവന്മാരിൽ ഒരാളായിരിക്കണമെന്നും അവൾ അനുമാനിച്ചു. താൻ സ്യൂസാണെന്നും യൂറോപയെ ക്രീറ്റ് എന്ന തന്റെ സ്വകാര്യദ്വീപിലേക്ക് കൊണ്ടു പോകയാണെന്നും സ്യൂസ് പറഞ്ഞു. ക്രീറ്റിൽ ഋതുക്കൾ വിവാഹമണ്ഡപമൊരുക്കി. യൂറോപക്ക് മൂന്നു പുത്രന്മാർ പിറന്നു- മിനോസ്, റാഡമാന്തസ്, സർപിഡോൺ.
വേണ്ടുരുത്തി പാലം
വർഗ്ഗം:എറണാകുളം ജില്ലയിലെ പാലങ്ങൾ
ഇസബെൽ യിംഗിയ ഹെർണാണ്ടസ്
സ്പെയിനിൽ നിന്നുള്ള ഒരു പാരാലിമ്പിക് നീന്തൽക്കാരിയാണ് ഇസബെൽ യിംഗിയ ഹെർണാണ്ടസ് സാന്റോസ് (ജനനം: ജൂലൈ 17, 1995).
ആദ്യകാലജീവിതം
1995 ജൂലൈ 17 ന് ചൈനയിലെ സിയാനിലാണ് ഹെർണാണ്ടസ് ജനിച്ചത്. ഗർഭപിണ്ഡത്തിന്റെ വികാസത്തിനിടയിലെ പ്രശ്നങ്ങൾ കാരണം, അവരുടെ ഇടതു കൈയിൽ നാല് വിരലുകൾ കുറവായിരുന്നു. 1997-ൽ ദത്തെടുത്ത അവർക്ക് രണ്ട് ജൈവ സഹോദരന്മാരും ഒരു സഹോദരിയുമുണ്ട്. 2012-ൽ എക്‌സ്ട്രെമാഡുരയിലെ അഥീന കോളേജിൽ ചേർന്നു. അവർ എക്‌സ്ട്രെമാദുരയിലെ മെറിഡയിൽ നിന്നാണ്. 2013 ഡിസംബറിൽ, സ്പാനിഷ് ഇൻഷുറൻസ് കമ്പനിയായ സാന്താ ലൂസിയ സെഗുറോസ് സ്പാനിഷ് പാരാലിമ്പിക് കമ്മിറ്റിയുടെ സ്പോൺസറായി മാറിയ ഒരു പരിപാടിയിൽ പങ്കെടുത്തു. തൽഫലമായി ഉയർന്ന പ്രകടനമുള്ള സ്പാനിഷ് വൈകല്യമുള്ള കായിക മത്സരാർത്ഥികൾക്ക് ധനസഹായം നൽകുന്ന ADOP പദ്ധതി ആസൂത്രണം ചെയ്യുകയും ചെയ്തു. ഇത്തരത്തിലുള്ള സ്പോൺസർഷിപ്പിന് പിന്തുണ കാണിക്കാൻ ആഗ്രഹിച്ചതിനാലാണ് അവർ പരിപാടിയിൽ പങ്കെടുക്കാൻ തിരഞ്ഞെടുത്തത്.
നീന്തൽ
എസ് 10 ക്ലാസിഫൈഡ് നീന്തൽക്കാരിയാണ് ഹെർണാണ്ടസ്. എസ്ക്യൂലാസ് ഡിപോർട്ടിവാസ് മെറിഡ നീന്തൽ ക്ലബ്ബിലെ അംഗമാണ്. എട്ട് വയസ്സുള്ളപ്പോൾ അവർ നീന്താൻ തുടങ്ങി. വൈകല്യമുള്ള അവരുടെ വർഗ്ഗീകരണത്തിൽ കഴിവുള്ള ശാരീരിക നീന്തൽക്കാർക്കെതിരെയും മറ്റ് നീന്തൽക്കാർക്കെതിരെയും അവർ മത്സരിക്കുന്നു. അവരുടെ നീന്തലിന് സാമ്പത്തികമായി സ്പെയിനിന്റെ പ്ലാൻ എ‌ഡി‌ഒ പിന്തുണ നൽകുന്നു.
2009 ലെ സ്‌പെയിനിലെ പാരാലിമ്പിക് നീന്തൽ ചാമ്പ്യൻഷിപ്പിൽ ഹെർണാണ്ടസ് മത്സരിച്ചു. ആ വർഷം ദേശീയ യൂത്ത് നീന്തൽ ചാമ്പ്യൻഷിപ്പിലും പങ്കെടുത്തു. 2009-ൽ ഐസ്‌ലാൻഡിൽ നടന്ന ഐപിസി യൂറോപ്യൻ നീന്തൽ ചാമ്പ്യൻഷിപ്പിൽ 100 മീറ്റർ ബാക്ക്‌സ്‌ട്രോക്കിലും 100 മീറ്റർ ബട്ടർഫ്ലൈ ഇനങ്ങളിലും മത്സരിച്ചു. 2010 നെതർലാൻഡിൽ നടന്ന അഡാപ്റ്റഡ് സ്വിമ്മിംഗ് വേൾഡ് ചാമ്പ്യൻഷിപ്പിൽ അവർ മത്സരിച്ചു. 2011 ലെ സ്പെയിനിലെ പാരാലിമ്പിക് നീന്തൽ ചാമ്പ്യൻഷിപ്പിൽ സ്വയംഭരണാധികാരമുള്ള കമ്മ്യൂണിറ്റികൾ മത്സരിച്ചു.
15 വയസുള്ളപ്പോൾ ഹെർണാണ്ടസ് 2011-ൽ ജർമ്മനിയിലെ ബെർലിനിൽ നടന്ന ഐപിസി യൂറോപ്യൻ നീന്തൽ ചാമ്പ്യൻഷിപ്പിൽ പങ്കെടുത്തു. അവിടെ 200 മീറ്റർ ഇൻഡിവിഡുവൽ മെഡ്‌ലിയിൽ ആറാം സ്ഥാനത്തെത്തി. 100 മീറ്റർ ബട്ടർഫ്ലൈ, 100 മീറ്റർ ഫ്രീസ്റ്റൈൽ, 100 മീറ്റർ ബാക്ക്സ്ട്രോക്ക്, 4x100 മീറ്റർ മെഡ്‌ലി റിലേ എന്നിവയാണ് അവർ നീന്തിക്കയറിയ മറ്റ് ഇവന്റുകൾ. 100 മീറ്റർ ബട്ടർഫ്ലൈയിൽ രണ്ടാം സ്ഥാനവും 4x100 മീറ്റർ മെഡ്‌ലി റിലേയിൽ മൂന്നാം സ്ഥാനവും അവർ നേടി.
2012-ൽ ബെലൻ ഫെർണാണ്ടസ് അവരുടെ പരിശീലകയായിരുന്നു. ആ വർഷം, സ്പെയിനിലെ പാരാലിമ്പിക് നീന്തൽ ചാമ്പ്യൻഷിപ്പിൽ സ്വയംഭരണ കമ്മ്യൂണിറ്റികളിൾ മത്സരിച്ചു.
2012 സമ്മർ പാരാലിമ്പിക്‌സിൽ അവർ മത്സരിച്ചു. 4x100 മീറ്റർ ഫ്രീസ്റ്റൈൽ റിലേ മത്സരത്തിൽ സരായ് ഗാസ്കാൻ മോറെനോ, എസ്ഥർ മൊറേൽസ്, തെരേസ പെരേൽസ്, ഹെർണാണ്ടസ് എന്നിവർ നാലാം സ്ഥാനത്തെത്തി. ലണ്ടനിലെ അവരുടെ മൂന്ന് വ്യക്തിഗത മൽസരങ്ങളിൽ ഫൈനൽ നേടുന്നതിൽ അവർ പരാജയപ്പെട്ടു. 18 വയസുള്ളപ്പോൾ 2013 ഐപിസി നീന്തൽ ലോക ചാമ്പ്യൻഷിപ്പിൽ പങ്കെടുത്തു. 2013-ൽ, സ്പാനിഷ് പാരാലിമ്പിക് കമ്മിറ്റി, ഇബെർ‌ഡ്രോള ഫൗണ്ടേഷൻ, സ്പാനിഷ് സ്പോർട്സ് കൗൺസിൽ, സ്പാനിഷ് സാമൂഹിക സേവന സമത്വ മന്ത്രാലയം എന്നിവ നല്കുന്ന .2013/2014 "ഐബർഡ്രോള ഫൗണ്ടേഷൻ സ്കോളർഷിപ്പ്" നേടിയ ഏഴ് പാരാലിമ്പിക് കായികതാരങ്ങളിൽ ഒരാളായിരുന്നു അവർ. ഇത് വർഷത്തിലെ പത്ത് അക്കാദമിക് മാസങ്ങളിൽ പ്രതിമാസം 490 ഡോളർ നൽകി.
അവലംബം
വർഗ്ഗം:1995-ൽ ജനിച്ചവർ
ബാസ്‌ക്കറ്റ് ഓഫ് ബ്രെഡ്
സ്പാനിഷ് സർറിയലിസ്റ്റ് സാൽവദോർ ദാലി വരച്ച ഒരു ചിത്രമാണ് ബാസ്‌ക്കറ്റ് ഓഫ് ബ്രെഡ് (1945) അല്ലെങ്കിൽ ബാസ്‌ക്കറ്റ് ഓഫ് ബ്രെഡ്-രാതർ ഡെത്ത് താൻ ഷേം.ഒരു മേശയുടെ അരികിൽ ഒരു കൊട്ടയിൽ ഇരിക്കുന്ന ഒരു റൊട്ടിയുടെ ചിത്രം ചിത്രീകരിച്ചിരിക്കുന്നു. ഡാലി തന്റെ പെയിന്റിംഗുകളിൽ ബ്രെഡ് ഉപയോഗിക്കുന്നത്, പെയിന്റിംഗ് സമയത്തെ രാഷ്ട്രീയ പശ്ചാത്തലം, ഒരു കലാകാരനെന്ന നിലയിൽ അദ്ദേഹത്തിന്റെ പുരോഗതി, സാമൂഹിക വിശ്വാസങ്ങൾ എന്നിവയെക്കുറിച്ചുള്ള സന്ദേശങ്ങൾ ഉൾക്കൊള്ളുന്നതായി പറയപ്പെടുന്നു.
ദ ബാസ്കറ്റ് ഓഫ് ബ്രെഡുമായുള്ള പുരോഗമനവും താരതമ്യവും (1926)
ഡാലി തന്റെ പല ചിത്രങ്ങളിലും റൊട്ടി ഉപയോഗിച്ചു, അദ്ദേഹം പറഞ്ഞു:
"ഫെറ്റിഷിസത്തിന്റെയും അഭിനിവേശത്തിന്റെയും എന്റെ ചിത്രത്തിലെ ഏറ്റവും പഴയ വിഷയങ്ങളിലൊന്നാണ് ബ്രെഡ്. ഇവ രണ്ടും വളരെ ശ്രദ്ധാപൂർവ്വം താരതമ്യം ചെയ്തുകൊണ്ട് 19 വർഷം മുമ്പ് ഞാൻ ഇതേ വിഷയം വരച്ചിട്ടുണ്ട്. ചിത്രങ്ങളിൽ, ആദിമവാദത്തിന്റെ രേഖീയ ചാരുത മുതൽ സ്റ്റീരിയോസ്കോപ്പിക് ഹൈപ്പർ-സൗന്ദര്യവാദം വരെയുള്ള ചിത്രകലയുടെ എല്ലാ ചരിത്രവും എല്ലാവർക്കും പഠിക്കാൻ കഴിയും."
External links
വർഗ്ഗം:ദാലിയുടെ ചിത്രങ്ങൾ
നിലമുച്ചാള
തെക്കേപശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് നാവുനീട്ടി അഥവാ നിലമുച്ചാള. . നിത്യഹരിതവനങ്ങളിൽ കാണുന്നു. തെക്കൻ കർണാടകത്തിലും കേരളത്തിൽ എല്ലായിടത്തും കണ്ടുവരുന്നു. ഔഷധഗുണമുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
ഇബ്‌റാഹീം ബിൻ അദ്ഹം
ലോകപ്രശസ്തമായ സൂഫികളിലൊരാളാണ് ഇബ്‌റാഹീം ബിൻ അദ്ഹം.(إبراهيم بن أدهم) (Ibrahim ibn Adham) ; c. 718 – c. 782 / AH c. 100 – c. 165 ) ഇബ്‌റാഹീം ബിൻ അദ്ഹം ബിൻ മൻസൂർ ബിൻ യസീദ് ബിൻ ജാബിർ അൽ അജ്‌ലി അൽ ഖുറാസാനി എന്നാണ് പൂർണനാമം. സൂഫികളുടെ ചരിത്രത്തിൽ അദ്ദേഹത്തിൻറെ ജീവിത കഥകൾ ഏറെ വാഴ്ത്തപ്പെട്ടുപോരുന്നു. ശ്രീബുദ്ധനെപോലെ കൊട്ടാര ജീവിതം വെടിഞ്ഞ് സൂഫി മാർഗ്ഗം സ്വീകരിച്ചതും തുടർന്നുള്ള ജീവിതമാണ് അവയിൽ പ്രശസ്തമായിട്ടുള്ളത്. തപസ്സിൻറെയും ധ്യാനത്തിൻറെയും പ്രാധാന്യമുയർത്തിപ്പിടിച്ച സൂഫിയായിരുന്നു ഇബ്‌റാഹീം ബിൻ അദ്ഹം എന്ന് അബു നുഐം വിശദീകരിച്ചിട്ടുണ്ട്. മസ്നവി എന്ന കൃതിയിൽ ജലാലുദ്ദീൻ റൂമി ഇബ്‌റാഹീം ബിൻ അദ്ഹത്തിൻറെ അപദാനങ്ങൾ വാഴ്ത്തിയിട്ടുണ്ട്.
==കുട്ടിക്കാലം= മാതാപിതാക്കൾ ഹജ്ജിനു മക്കയിലേക്ക് വന്ന സമയത്ത് മക്കയിൽ വെച്ചായിരുന്നു അദ്ദേഹത്തെ പ്രസവിച്ചത്. ഖുറാസാനിലെ ബൽഖിൽ രാജകുടുംബത്തിൽ വളർന്നു. പിതാവ് ഖുറാസാനിലെ രാജാക്കന്മാരിൽ പ്രമുഖനായിരുന്നു. കൊട്ടാര സേവകരും ഉദ്യാനങ്ങളുമെല്ലാമടങ്ങുന്ന രാജകീയ പ്രൗഢിയിലാണ് ജീവിച്ചു ബാലനായ അദ്ഹം. അവന്റെ ഓരോ യാത്രയിലും അശ്വാരൂഢരടങ്ങുന്ന ഇരുപത് പേർ അകമ്പടിസേവിച്ചിരുന്നു. സ്വഭാവവൈശിഷ്ട്യം, അനുകമ്പ, കാരുണ്യം എന്നിവ കാരണത്താൽ എല്ലാവരും അദ്ദേഹത്തെ ഇഷ്ടപ്പെട്ടിരുന്നു.
സൂഫിമാർഗ്ഗത്തിലേക്ക്
മതപരമായ ആത്മീയ തലത്തിലേക്ക് എങ്ങനെ എത്തിച്ചേർന്നു എന്നത് സംബന്ധിച്ച് വിവിധ വ്യാഖ്യാനങ്ങളും സംഭവങ്ങളുമുണ്ട്. അതിലെ ഒരു സംഭവം ഇങ്ങനെയാണ്.ആഡംബരത്തിലായിരുന്നു ജീവിച്ചിരുന്നത്.വേട്ടക്കിറങ്ങുക എന്നത് വിനോദമായിരുന്നു. വേട്ടനായക്കൊപ്പം കുതിരപ്പുറത്ത് പോകുമ്പോൾ കുറുക്കനെയോ, മുയലിനെയോ കണ്ടമാത്രയിൽ തൻറെ കുതിര ചലിച്ചു. അപ്പോൾ പിറകിൽ നിന്നും ഒരു വിളിയാളം കേട്ടു. ഇതിനാണോ നിന്നെ ഞാൻ പടച്ചത്? ഇതിനുവേണ്ടിയാണോ നിന്നോട് കൽപിച്ചത്? ഇടത്തോട്ടും വലത്തോട്ടും തിരിഞ്ഞുനോക്കിയെങ്കിലും ഞാൻ ആരെയും കണ്ടില്ല. പിശാചിനെ ശപിച്ചുകൊണ്ട് കുതിരയെ വീണ്ടും ഞാൻ നടത്തി. നേരത്തെ കേട്ടതിനേക്കാൾ ഉച്ചത്തിലൊരു വിളിയാളം വീണ്ടും ശ്രദ്ധയിൽപെട്ടു. ഇതിനുവേണ്ടിയാണോ നിന്നെ പടച്ചത്? ഇതാണോ നിന്നോട് കൽപിക്കപ്പെട്ടത്? ഇരു വശത്തോട്ടും തിരിഞ്ഞുനോക്കിയെങ്കിലും ഫലമുണ്ടായില്ല. ഞാൻ പറഞ്ഞു. അല്ലാഹു ഇബ്‌ലീസിനെ ശപിക്കട്ടെ! കുതിരയെ വീണ്ടും ചലിപ്പിച്ചു. അപ്പോൾ ജീനിയുടെ അരികിൽ നിന്നും ഒരു ചോദ്യം കേട്ടു. 'ഇബ്രാഹീം, ഇതിനുവേണ്ടിയാണോ നിന്നെ സൃഷ്ടിച്ചത്, ഇതാണോ നിന്നോട് കൽപിക്കപ്പെട്ടത്?' ഈ ചോദ്യമാണ് തന്നെ മതപരമായ ആത്മീയ തലത്തിലേക്ക് നയിച്ചതെന്നാണ് ഒരു വാദം.
അവലംബം
വർഗ്ഗം:സൂഫികൾ വർഗ്ഗം:സൂഫിമാർഗ്ഗം വർഗ്ഗം:ഖുറാസാനിൽ ജനിച്ചവർ
അച്ചടിശീല
കഥകളിവേഷങ്ങളുടെ ആഹാര്യസംവിധാനത്തിന് ഉപയോഗിക്കുന്ന ഒരു വസ്ത്രവിശേഷമാണ് അച്ചടിശീല.
വിപുലമായ ഉടുത്തുകെട്ടുകളില്ലാത്ത നാരദൻ‍, ദുർവാസാവ്, ശുക്രൻ തുടങ്ങിയ മുനിവേഷങ്ങൾ ധരിക്കുന്ന വസ്ത്രമാണ് അച്ചടിശീല, അല്ലെങ്കിൽ അച്ചടി. (മുദ്രണം ചെയ്യപ്പെട്ടതുണിക്ക് അച്ചടി എന്നു പറഞ്ഞുവന്നു.) ഈ ശീല പുള്ളികളുള്ളതോ ഇല്ലാത്തതോ ആകാം. ചുവപ്പ്, പച്ച, മഞ്ഞ തുടങ്ങി വിവിധ നിറങ്ങളിൽ ഇവ തയ്യാറാക്കി കഥകളിക്കോപ്പുകളുടെ കൂട്ടത്തിൽ സൂക്ഷിച്ചിരിക്കും. മിനുക്കുവേഷങ്ങൾ ഇത് ഉടുത്തശേഷം അതിന്റെ മീതെ പടിയരഞ്ഞാണം അണിയുന്നു.
തേപ്പിനും മറ്റു വേഷസജ്ജീകരണങ്ങൾക്കും നടൻമാർ അണിയറയിലെത്തുമ്പോൾ കഥകളിയോഗച്ചുമതലക്കാരൻ അവർക്ക് തത്കാലത്തേയ്ക്ക് ധരിക്കാൻ കൊടുക്കുന്ന കൈലികൾക്കും ലുങ്കികൾക്കും അച്ചടി എന്നു പേരുണ്ട്. നടൻമാർ സ്വന്തം മുണ്ടുടുപ്പുകൾക്കുപകരം അച്ചടി ധരിച്ചുകൊണ്ടാണ് തേപ്പുകളും മറ്റും നടത്തുന്നത്. ഉടുത്തുകെട്ട് ആരംഭിക്കുന്നതിനുമുമ്പ് അവർ ഇതുതന്നെ അടിവസ്ത്രമായി ഉപയോഗിക്കുന്നു. അച്ചടിക്കുപകരം ആധുനികകാലത്ത് കാലുറകൾ (പൈജാമകൾ) ഉപയോഗിച്ചുതുടങ്ങിയിട്ടുണ്ട്.
വർഗ്ഗം:കല വർഗ്ഗം:കഥകളി
മെർസിഡിസ് അരാവോസ്
പെറുവിന്റെ ഇപ്പോഴത്തെ വൈസ് പ്രസിഡന്റും(23 മാർച്ച് 2018 മുതൽ) 17 സെപ്റ്റംബർ 2017 മുതൽ 2 ഏപ്രിൽ 2018 വരെ പ്രധാന മന്ത്രിയും സാമ്പത്തിക ശാസ്ത്ര വിദഗ്ദ്ധയും, അദ്ധ്യാപികയും രാഷ്ട്രീയക്കാരിയും ആണ് മെർസിഡിസ് റോസൽബ അരാവോസ് ഫെർനാൻഡസ് (5 ആഗസ്ത് 1961ന് ലിമ യിൽ ജനനം). 2006 മുതൽജൂലൈ2009 വരെ അവർ പെറുവിന്റെ വിദേശവാണിജ്യ-വിനോദ സഞ്ചാര വകുപ്പ് മന്ത്രിയായും പ്രവർത്തിച്ചിട്ടുണ്ട്. ഇതിന് ശേഷം ധനകാര്യമന്ത്രിയായി നിയമിക്കപ്പെട്ടു.
ആദ്യകാല ജീവിതവും വിദ്യാഭാസവും
ലിമയിൽ ജനിച്ച ആരോസ് മഗ്ദലീന ഡെൽ മാറിലെ സെന്റ് മേരീസ് സ്കൂളിൽ പഠിച്ചു.
യൂണിവേഴ്സിറ്റി ഓഫ് പസിഫിക്കിൽ സാമ്പത്തിക ശാസ്ത്രം പഠിക്കുകയും ബിരുദാനന്തര ബിരുദവും ഗവേഷണ ബിരുദവും യൂണിവേഴ്സിറ്റി ഓഫ് മിയാമിയിൽ  നിന്ന് നേടുകയും ചെയ്തു.
അക്കാഡമിക് ജീവിതം
ലോക ബാങ്ക്, യുണൈറ്റഡ് നേഷൻസ് കോൺഫറൻസ് ഓൺ ട്രേഡ് ആൻഡ് ഡെവലപ്മെന്റ് (UNCTAD), ഒർഗനൈസേഷൻ ഓഫ് അമേരിക്കൻ സ്റ്റേറ്റ്സ്(OAS), ഡെവലപ്മെന്റ് ബാങ്ക് ഓഫ് ലാറ്റിൻ അമേരിക്കCAF – Development Bank of Latin America എന്നീ ഏജൻസികളിൽ ഉപദേഷ്ടാവായി പ്രവർത്തിച്ചിട്ടുണ്ട്.
കോൺഗ്രസ് വുമണും വൈസ്പ്രസിഡന്റും
2013 പൊതു തെരഞ്ഞെടുപ്പിൽ പെറൂവിയൻസ് ഫോർ ചേഞ്ച് പാർട്ടിയുടെ രണ്ടാം വൈസ്പ്രസിഡന്റ് സ്ഥാനത്തേക്ക് മൽസരിച്ചു.
അവലംബങ്ങൾ
വർഗ്ഗം:1961-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:വനിതാ പ്രധാനമന്ത്രിമാർ
കെ. രാജു
പ്രമുഖ സി.പി.ഐ നേതാവും പുനലൂർ നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് '''കെ. രാജു'''. പുനലൂരിൽനിന്ന് മൂന്നു തവണ നിയമസഭാ തെരഞ്ഞെടുപ്പിൽ വിജയിച്ചു. സി.പി.ഐ. സംസ്ഥാനകൗൺസിൽ അംഗമാണ്.
ജീവിത രേഖ
കൊല്ലം ജില്ലയിലെ ഏരൂർ നെട്ടയത്ത് പുത്തൻപുര വീട്ടിൽ ആദ്യകാല കമ്യൂണിസ്റ്റ്‌ ജി. കരുണാകരന്റെയും കെ. പങ്കജാക്ഷിയുടെയും മകനായി 1ജനിച്ചു. നിയമബിരനിയമബിരുദം നേടി. എ.ഐ.എസ്.എഫിലൂടെ പൊതു പ്രവർത്തന രംഗത്തെത്തി. 2006-ൽ എം.വി. രാഘവനെ ആദ്യ തെരഞ്ഞെടുപ്പിൽ തോല്പിച്ചു.
അവലംബം
വർഗ്ഗം:1953-ൽ ജനിച്ചവർ വർഗ്ഗം:ഏപ്രിൽ 10-ന് ജനിച്ചവർ വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:കേരളത്തിലെ വനംവകുപ്പ് മന്ത്രിമാർ വർഗ്ഗം:കേരളത്തിലെ മൃഗശാല വകുപ്പ് മന്ത്രിമാർ വർഗ്ഗം:കേരളത്തിലെ മൃഗസംരക്ഷണ വകുപ്പ് മന്ത്രിമാർ വർഗ്ഗം:പന്ത്രണ്ടാം കേരള നിയമസഭാംഗങ്ങൾ വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:പതിനാലാം കേരളനിയമസഭയിലെ മന്ത്രിമാർ
പി. ചിത്രൻ നമ്പൂതിരിപ്പാട്
മലയാളത്തിലെ ഒരു എഴുത്തുകാരനും, വിദ്യാഭ്യാസ വിചക്ഷണനും സാമൂഹിക പ്രവർത്തകനുമായിരുന്നു പകരാവൂർ ചിത്രഭാനു നമ്പൂതിരിപ്പാട് എന്ന '''പി. ചിത്രൻ നമ്പൂതിരിപ്പാട്'''. മികച്ച അധ്യാപകനുള്ള ദേശീയ പുരസ്ക്കാരം ലഭിച്ച ഇദ്ദേഹം, തന്റെ 99-ആം വയസിലും ഹിമാലയൻ യാത്ര 29 തവണ പൂർത്തിയാക്കിയ വ്യക്തിയാണ്. ഇദ്ദേഹത്തിന്റെ 99-ആം ജന്മദിന ആഘോഷ ചടങ്ങിൽ കേരള ഗവർണർ ജസ്റ്റിസ് പി. സദാശിവം നേരിട്ട് എത്തി അദ്ദേഹത്തെ ആദരിക്കുകയുണ്ടായി. 2023 ജൂൺ 27-ന് 103-ആം വയസ്സിൽ വാർദ്ധക്യസഹജമായ അസുഖങ്ങളെത്തുടർന്ന് അന്തരിച്ചു.
പുസ്തകം
2007-ൽ പുണ്യഹിമാലയം (യാത്രാവിവരണം) സ്മരണകളിലെ പൂമുഖം (ആത്മകഥ) എന്നിവ പ്രസിദ്ധീകരിച്ചിട്ടുണ്ട്.
പുറത്തുനിന്നുള്ള കണ്ണികൾ
വർഗ്ഗം:മലയാളം എഴുത്തുകാർ വർഗ്ഗം:കേരളത്തിലെ സാമൂഹിക സാംസ്കാരിക നായകൻ‌മാർ വർഗ്ഗം:1920-ൽ ജനിച്ചവർ വർഗ്ഗം:2023-ൽ മരിച്ചവർ വർഗ്ഗം:ജനുവരി 1-ന് ജനിച്ചവർ വർഗ്ഗം:ജൂൺ 27-ന് മരിച്ചവർ
പ്രിയ ആനന്ദ്
ഒരു ഇന്ത്യൻ ചലച്ചിത്ര അഭിനേത്രിയും മോഡലുമാണ് തമിഴ്, മലയാളം, ഹിന്ദി, കന്നഡ, തെലുങ്ക് ഭാഷകളിൽ അഭിനയിച്ചിട്ടുള്ള പ്രിയ ആനന്ദ് (ജനനം: സെപ്റ്റംബർ 17, 1986). 2008 ൽ മോഡലിംഗ് രംഗത്തേക്ക് പ്രവേശിച്ചു. തമിഴിൽ 2009 ൽ പുറത്തിറങ്ങിയ വാമനൻ എന്ന ചിത്രമാണ് പ്രിയയുടെ ആദ്യ ചിത്രം. ഒരു വർഷത്തിനുശേഷം തെലുങ്ക് ചിത്രമായ ലീഡറിൽ തെലുങ്കിൽ അരങ്ങേറ്റം കുറിച്ചു. 2012 ൽ ബോളിവുഡിലെ വിംഗ്ലീഷ് എന്ന സിനിമയിൽ വേഷമിട്ടു. തുടർന്ന് ഫ്യൂരി (2013), രംഗ്രേസ് (2013) എന്നീ ചിത്രങ്ങളിൽ അഭിനയിച്ചു.
മുൻകാലജീവിതം
തമിഴ്നാട്ടിലെ ചെന്നൈയിലാണ് പ്രിയ ജനിച്ചത്. പ്രിയയുടെ മാതാപിതാക്കളായ രാധ ഒരു തമിഴ്നാട്കാരിയും, അച്ഛൻ ഭരദ്വാജ് ആനന്ദ് അർദ്ധ തെലുങ്ക്-മറാഠികാരനുമാണ്. മാതാപിതാക്കളുടെ മിശ്രിതമായ പ്രാദേശിക പശ്ചാത്തലം കാരണം, അവൾ അവരുടെ സ്വന്തം നാടായ ചെന്നൈ, ഹൈദരാബാദ്, തെലുങ്കാന എന്നിവിടങ്ങളിലാണ് വളർന്നത്. അവിടെവെച്ച് തമിഴ്, തെലുങ്ക് ഭാഷകളിൽ പ്രാവീണ്യം നേടി. മാതൃഭാഷയ്ക്കൊപ്പം പ്രിയക്ക് ഇംഗ്ലീഷ്, ബംഗാളി, ഹിന്ദി, മറാഠി, സ്പാനിഷ് ഭാഷകളിലും പ്രാവീണ്യമുണ്ട്.
അവൾ അമേരിക്കയിലേക്ക് താമസം മാറി അവിടെ ഉന്നത പഠനം പൂർത്തിയായി. പിൽക്കാല ജീവിതം മനസ്സിൽ സൂക്ഷിച്ചുകൊണ്ട് സുനി അൽബാനിയിൽ ആശയവിനിമയവും പത്രപ്രവർത്തനവും എന്ന കോഴ്സ് പഠിച്ചു. വിദ്യാഭ്യാസം പൂർത്തിയാക്കിയതിനു ശേഷം 2008 ൽ അവൾ ഇന്ത്യയിലേക്ക് തിരിച്ചെത്തി. പിന്നീട് അവൾ മോഡലിങ്ങിൽ സജീവമായി. ന്യൂട്രിനിയൻ മഹാ ലാക്കോ, പ്രിൻസ് ജുവലറി, കാഡ്ബറി ഡയറി മിൽക്ക് തുടങ്ങിയ ടെലിവിഷൻ പരസ്യങ്ങളിൽ അഭിനയിച്ചു.
പ്രവർത്തനങ്ങൾ
2011 ജൂൺ 20 ന് തമിഴ്നാട്ടിലും ആന്ധ്രപ്രദേശിലും "സേവ് ദ് ചിൽഡ്രൻ" കാമ്പയിന്റെ അംബാസഡറായി പ്രിയയെ തിരഞ്ഞെടുക്കപ്പെട്ടു.
ബാഹ്യ ലിങ്കുകൾ
വർഗ്ഗം:മറാഠികൾ വർഗ്ഗം:തെലുഗു ജനത വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:തെലുഗു ചലച്ചിത്രനടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:കന്നഡചലച്ചിത്ര നടിമാർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:ഇന്ത്യൻ ചലച്ചിത്ര നടിമാർ
പിപിപി
പിപിപി (Maori: pīpipi; Mohoua novaeseelandiae)ബ്രൌൺ ക്രീപ്പർ, ന്യൂസിലാന്റ് ക്രീപ്പർ,  അല്ലെങ്കിൽ ന്യൂസിലാന്റ് ടിറ്റ്മൗസ്' എന്നും അറിയപ്പെടുന്നു. പിപിപി ന്യൂസീലൻഡിലെ തെക്കൻ ദ്വീപിലെ തദ്ദേശീയ പാസെറൈൻ (ചേക്കയിരിക്കുന്ന) പക്ഷിയാണ്. കീടഭോജികളായ ഇവ വൃക്ഷങ്ങളിലെ ശാഖകളിൽ നിന്നും ഇലകളിൽ നിന്നും പ്രാണികൾ ഭക്ഷിക്കുന്നു. ആഹാര സമയത്ത് തലകീഴായി തൂങ്ങിക്കിടക്കുന്നതിനുള്ള ശക്തമായ കാലുകളും പാദങ്ങളും ഇവയ്ക്കുണ്ട്.
ബാഹ്യ ലിങ്കുകൾ
വർഗ്ഗം:പക്ഷികൾ വർഗ്ഗം:ന്യൂസിലാൻഡിലെ പക്ഷികൾ വർഗ്ഗം:പാസെറിഫോമേസ്
റൂസ്ജെ വോസ്
ഡച്ച് തയ്യൽക്കാരിയായിരുന്നു റൂസ്ജെ വോസ് (ജീവിതകാലം, 15 ഓഗസ്റ്റ് 1860 - 22 ജൂലൈ 1932), ജോലി ചെയ്യുന്ന സ്ത്രീകളുടെ തൊഴിൽ സംരക്ഷണത്തിനായുള്ള ഒരു പ്രവർത്തകയായിരുന്നു. ട്രേഡ് യൂണിയനുകളും എഡിറ്റിംഗ് ജേണലുകളും സ്ഥാപിച്ച അവർ വോട്ടവകാശം, സ്ത്രീകളുടെ സാമ്പത്തിക സ്വാതന്ത്ര്യം, എട്ട് മണിക്കൂർ പ്രവൃത്തി ദിനം എന്നിവയ്ക്കായി വാദിച്ചു. സോഷ്യലിസ്റ്റ് പാർട്ടിയുടെയും പിന്നീട് കമ്മ്യൂണിസ്റ്റ് പാർട്ടിയുടെയും സജീവ അംഗമായ അവർ ഗ്രോനിൻഗെൻ പ്രൊവിൻഷ്യൽ കൗൺസിലിലേക്ക് തിരഞ്ഞെടുപ്പിൽ മത്സരിച്ച് 1919-1927 വരെ സേവനമനുഷ്ഠിച്ചു.
ആദ്യകാലജീവിതം
1860 ഓഗസ്റ്റ് 15-ന് നെതർലാൻഡിലെ ആംസ്റ്റർഡാമിൽ ഒരു ബോർഡിംഗ് ഹൗസിന്റെ ഉടമസ്ഥനും ചെരുപ്പുകുത്തുന്നവനുമായ ജേക്കബ് മാർക്കസ് വോസിന്റെ അഞ്ചാമത്തെ കുട്ടിയായി റൂസ്ജെ വോസ് ജനിച്ചു.വോസിന് ആറ് വയസ്സുള്ളപ്പോൾ അവരുടെ അച്ഛൻ മരിക്കുകയും അമ്മ കുടുംബം പോറ്റാൻ പാടുപെടുകയും ചെയ്തു. പതിനാലാമത്തെ വയസ്സിൽ റാപ്പൻബർഗ് സ്ട്രീറ്റിലെ ജൂത പെൺകുട്ടികളുടെ അനാഥാലയത്തിലേക്ക് വോസിനെ അയച്ചു. അവിടെ അവൾ തയ്യൽക്കാരിയായി പഠിച്ച് ഒമ്പത് വർഷം താമസിച്ചു.
കരിയർ
1884-ൽ, അവൾ അനാഥാലയം വിട്ടപ്പോൾ, വോസ് ക്ലയന്റുകൾക്ക് വേണ്ടി സ്വതന്ത്രമായി പ്രവർത്തിക്കാൻ തുടങ്ങി. വസ്ത്രങ്ങൾ, അടിവസ്ത്രങ്ങൾ തുന്നൽ, നന്നാക്കൽ എന്നിവ ചെയ്തു. ആംസ്റ്റർഡാമിൽ അവളുടെ രണ്ട് സഹോദരിമാർക്കൊപ്പമാണ് അവർ താമസിച്ചിരുന്നത്. പത്ത് വർഷത്തിനുള്ളിൽ, നിർമ്മാതാക്കളിൽ നിന്നുള്ള മത്സരം നിരവധി സ്വയം തൊഴിൽ ചെയ്യുന്ന സ്ത്രീകളെ റെഡി-ടു-വെയർ ഉൽപ്പന്നങ്ങൾ നിർമ്മിക്കുന്ന ഫാക്ടറികളിൽ ചേരാൻ നിർബന്ധിതരാക്കി. വോസ് ഒരു വർക്ക് ഷോപ്പിൽ ചേർന്നു. മോശം ജോലി സാഹചര്യങ്ങൾ, കുറഞ്ഞ വേതനം, ദൈർഘ്യമേറിയ സമയം എന്നിവ, 1897-ൽ മറ്റ് വസ്ത്രനിർമ്മാതാക്കളുമായി ചേർന്ന് ആദ്യത്തെ വനിതാ ട്രേഡ് യൂണിയൻ രൂപീകരിക്കാൻ വോസിനെ പ്രേരിപ്പിച്ചു. ഓൾ വൺ (ഡച്ച്: അലൻ ഈൻ). പ്രത്യേകിച്ചും, ശമ്പളം വെട്ടിക്കുറച്ചതിൽ പ്രതിഷേധിച്ചപ്പോൾ നിരവധി സ്ത്രീകളെ മാറ്റിനിർത്തുകയും ഫ്രീ വിമൻസ് അസോസിയേഷന്റെ ഒരു മീറ്റിംഗിൽ പങ്കെടുത്ത ശേഷം, സ്ത്രീകൾ സ്വന്തമായി ട്രേഡ് യൂണിയനുകൾ തുടങ്ങണമെന്ന് വിൽഹെൽമിന ഡ്രക്കർ പ്രേരിപ്പിക്കുകയും ചെയ്തു. പുതിയ ഓർഗനൈസേഷന്റെ പ്രസിഡന്റായി വോസ് തിരഞ്ഞെടുക്കപ്പെടുകയും "എർവ്" എന്ന ഓമനപ്പേരിൽ അവരുടെ ജേണലായ സീംസ്ട്രെസ് മെസഞ്ചറിനായി ലേഖനങ്ങൾ എഴുതുകയും ചെയ്തു. വോസിന്റെ യൂണിയൻ പ്രവർത്തനങ്ങൾ പ്രസിദ്ധമായിരുന്നു. അതിന്റെ അടിസ്ഥാനത്തിൽ അവളെ വിവിധ ജോലികളിൽ നിന്ന് പിരിച്ചുവിട്ടു.
1898-ൽ, സ്ത്രീകളുടെ തൊഴിൽ ദേശീയ പ്രദർശനം സംഘടിപ്പിച്ചപ്പോൾ, ഹേഗിൽ നടന്ന പരിപാടിയിൽ വോസ് പങ്കെടുത്തിരുന്നു, കുറഞ്ഞത് രണ്ട് പ്രസംഗങ്ങളെങ്കിലും നടത്തി.വിവിധ വസ്ത്രങ്ങൾ പ്രദർശിപ്പിച്ച ഒരു പ്രദർശനവും അവർ സംഘടിപ്പിച്ചു, കഷണങ്ങൾ ഉണ്ടാക്കിയതിന് തൊഴിലാളികൾക്ക് നൽകിയ പ്രതിഫലം, അവ നിർമ്മിക്കാൻ അവർ എത്ര മണിക്കൂർ ജോലി ചെയ്യേണ്ടിവന്നു. സമ്മേളനത്തിൽ, പുതുതായി രൂപീകരിച്ച സോഷ്യൽ ഡെമോക്രാറ്റിക് വർക്കേഴ്സ് പാർട്ടി (SDAP) യുടെ ഫെമിനിസ്റ്റുകളും സോഷ്യലിസ്റ്റുകളും വർഗസമരം എല്ലാവർക്കും തുല്യതയേക്കാൾ പ്രധാനമാണോ എന്നതിനെ ചൊല്ലി ഏറ്റുമുട്ടി. സോഷ്യലിസ്റ്റ് കാഴ്ചപ്പാടിൽ, ഉയർന്ന, ഇടത്തരം സ്ത്രീകൾ വീടിന് പുറത്തുള്ള ജോലിക്ക് അനുയോജ്യരായിരുന്നില്ല, കൂടാതെ തൊഴിലാളിവർഗ സ്ത്രീകളെ അവരുടെ നിരയിലേക്ക് ആകർഷിക്കാനുള്ള അവരുടെ ശ്രമങ്ങൾ, വർഗസമരത്തിന്റെ യഥാർത്ഥ ലക്ഷ്യത്തിൽ നിന്ന് തൊഴിലാളി സ്ത്രീകളെ വഴിതിരിച്ചുവിടുകയായിരുന്നു. സോഷ്യലിസ്റ്റ് സംഘടനയായ ഡി സോഷ്യാൽഡെമോക്രാറ്റ് പ്രസിദ്ധീകരിക്കാൻ വിസമ്മതിച്ച ഒരു എഡിറ്റോറിയൽ എഴുതി, അവകാശവാദങ്ങളെ വോസ് തർക്കിച്ചു, പക്ഷേ അത് ഹെറ്റ് ഫോക്സ്ഡാഗ്ബ്ലാഡിൽ പ്രസിദ്ധീകരിച്ചു. സോഷ്യലിസ്റ്റുകൾ സ്ത്രീ തൊഴിലാളികളുടെ സ്വഭാവരൂപീകരണം അവർക്ക് ഉപജീവനമാർഗം കണ്ടെത്തേണ്ടതുണ്ടെന്നും സാഹചര്യങ്ങൾ മെച്ചപ്പെടുത്തുന്നതിന് ക്ലാസുകൾക്ക് ഒരുമിച്ച് പ്രവർത്തിക്കാമെന്നും ഉള്ള യാഥാർത്ഥ്യത്തെ അഭിസംബോധന ചെയ്യുന്നതിൽ പരാജയപ്പെട്ടുവെന്ന് വോസ് പ്രകടിപ്പിച്ചു.
ഗ്രന്ഥസൂചിക
വർഗ്ഗം:1860-ൽ ജനിച്ചവർ വർഗ്ഗം:1932-ൽ മരിച്ചവർ
സമതല നീലാംബരി
ഒരു നീലി ചിത്രശലഭമാണ് സമതല നീലാംബരി‌ (Plains Blue royal). Tajuria jehana എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
ആന്ധ്രാപ്രദേശ്‌, ഗുജറാത്ത്, കർണാടക, മഹാരാഷ്ട്ര എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്. ഫെബ്രുവരി-ഏപ്രിൽ, ജൂൺ, സെപ്റ്റംബർ, ഡിസംബർ മാസങ്ങളിലാണ് ഇവയെ കാണാറുള്ളത്.
പുറം കണ്ണികൾ
വർഗ്ഗം:നീലി ചിത്രശലഭങ്ങൾ
സൗപ്തികപർവ്വം
275px|thumb|right|സർവ്വസൈന്യാധിപനായ അശ്വത്ഥാമാവ് രാത്രിയുദ്ധത്തിനു മുന്നോടിയായി ശിവപൂജ നടത്തുന്നു ഭാരതത്തിലെ ഇതിഹാസങ്ങളിൽ ഒന്നായ മഹാഭാരതത്തിലെ പത്താം പർവ്വമാണ് സൗപ്തികപർവ്വം. കുരുക്ഷേത്രയുദ്ധത്തിൽ പതിനെട്ടാം നാളിലെ രാത്രിയിൽ നടന്ന സംഭവങ്ങളെ സൗപ്തികപർവ്വത്തിൽ വിവരിച്ചിരിക്കുന്നു. ഉറക്കത്തിൽ (സുപ്തിയിൽ) നടന്ന കാര്യങ്ങൾ വിവരിക്കുന്നതിനാൻ ഈ അദ്ധ്യായത്തിനു സൗപ്തികപർവ്വം എന്നുപേരു കൊടുത്തിരിക്കുന്നു. ഈ അദ്ധ്യായത്തിലാണ് പാണ്ഡവ സർവ്വസൈന്യാധിപനായ ധൃഷ്ടദ്യുമ്നനെയും പാണ്ഡവരുടെ പത്തുമക്കളേയും അശ്വത്ഥാമാവ് കൊലപ്പെടുത്തുന്നത്. 18 അദ്ധ്യായങ്ങളും 870 പദ്യങ്ങളും സൗപ്തികപർവ്വത്തിൽ ഉൾക്കൊള്ളിച്ചിരിക്കുന്നു.
അശ്വത്ഥാമവിന്റെ സ്ഥാനാരോഹണം
സഞ്ജയനിലൂടെ വിവരങ്ങൾ അറിഞ്ഞ അശ്വത്ഥാമാവും സ്യമന്തപഞ്ചകത്തിൽ എത്തിച്ചേർന്നു ദുര്യോധനനെ കണ്ടു. ഹസ്തിനപുരിയുടെ യുവരാജാവ് മണ്ണിൽ ചോരയൊലിപ്പിച്ചു കിടക്കുന്നതുകണ്ട് ദുഃഖിതനായ ദ്രോണപുത്രരെ സുയോധനൻ സമാധാനിപ്പിച്ചു. ഈ പർവ്വത്തിൽ 18 അദ്ധ്യായങ്ങളും 870 പദ്യങ്ങളും അടങ്ങിയിരിക്കുന്നു. ഉറക്കത്തിൽ (സുപ്തിയിൽ) നടന്ന കാര്യങ്ങൾ വിവരിക്കുന്ന അദ്ധ്യായത്തിനു വ്യാസൻ സൗപ്തികപർവ്വം എന്നുപേരുകൊടുത്തു. യുദ്ധം അവസാനിച്ചു കഴിഞ്ഞു തിരിച്ചെത്തിയ പാണ്ഡവർ അഞ്ചുപേരെയും കൂട്ടി കൃഷ്ണൻ ശിബിരത്തിനപ്പുറത്ത് ഗോമതി നദീതീരത്ത് പോയി അന്ന് അവിടെ വിശ്രമിക്കാൻ തീരുമാനിച്ചു. സാത്യകി അന്നു തന്നെ മഥുരയ്ക്കു പോയിരുന്നു. ആ രാത്രിയിൽ പാണ്ഡവരും കൃഷ്ണനും സാത്യകിയും ഒഴിച്ച് മറ്റുള്ളവർ പടകുടീരങ്ങളിൽതന്നെ വിശ്രമിച്ചു.
പാണ്ഡവരേയും അവരുടെ പുത്രന്മാരേയും, ധൃഷ്ടദ്യുമ്നനേയും എന്നുവേണ്ട സർവ്വമാന ആൾക്കാരെയും ഈ രാത്രിയിൽ തന്നെ കൊല്ലുമെന്നു അശ്വത്ഥാമാവ് ദുര്യോധനനു വാക്കുകൊടുത്തു. അതിനെത്തുടർന്ന് കൃപാചാര്യരുടെ നിർദ്ദേശത്താൽ ദുര്യോധനൻ കിടന്നകിടപ്പിൽ തന്നെ അശ്വത്ഥാമാവിനെ കൗരവസേനാധിപതിയായി വാഴിച്ചു. മൂന്നുപേരും അവിടെനിന്നും യാത്രതിരിച്ചു. ഇടയ്ക്കുവെച്ച് വിശ്രമിച്ച ഈ മൂവർസംഘത്തിലെ കൃതവർമ്മാവും കൃപാചാര്യരും പകലു നടന്ന യുദ്ധത്തിന്റെ ക്ഷീണത്തിൽ ഉറങ്ങിപ്പോയി. പക്ഷേ തന്റെ പിതാവ്‌ ദ്രോണാചാര്യരുടെ ഘാതകരെ ഉന്മൂലനാശം ചെയ്യാൻ എന്താണ്‌ പോംവഴി എന്നാലോചിച്ച്‌ കൊണ്ടിരിക്കുകയായിരുന്നു അശ്വത്ഥാമാവ്‌. പാണ്ഡവരോടുള്ള അടക്കാനാവാത്ത പക അയാളുടെ മാനസികനില തന്നെ അവതാളത്തിലാക്കി. രാവേറെയായി, ഇതിനിടയിൽ അശ്വത്ഥാമാവ് ഒരു കാഴ്ചകണ്ടു. ദൂരെ ഒരു മരത്തിൽ സുഷുപ്‌തിയിലാണ്ടിരിക്കുന്ന കാക്കക്കൂട്ടത്തെ ഒളിച്ചു വന്നാക്രമിക്കുന്ന കൂമന്മാരുടെ ചെയ്‌തികൾ അവന്റെ ശ്രദ്ധയിൽപ്പെട്ടു. കൂമന്മാരുടെ ആ യുദ്ധതന്ത്രം അശ്വത്ഥാമാവ്‌ നടപ്പിലാക്കാൻ തീരുമാനിക്കുന്നു.
ധൃഷ്ടദ്യുമ്നവധം
അശ്വത്ഥാമാവ് ഓരോ കുടീരത്തിലും കയറി ഉറങ്ങിക്കിടന്ന സകലമാനൾക്കാരെയും നിർദ്ദയം കൊന്നൊടുക്കി. പകുതി ജീവനോടെ പുറത്തേക്ക് ഓടിയിറങ്ങിയവരെ പുറത്തുകാവൽ നിന്നിരുന്ന കൃതവർമ്മാവും, കൃപാചാര്യരും ചേർന്ന് കൊന്നു. അമാവാസി രാത്രിയായതിനാൽ കൂരിരുട്ടിൽ നടന്ന സംഭവം അടുത്തുള്ള കുടീരങ്ങളിൽ അറിയുന്നതിനു മുൻപെ മൂവർക്കും അവരെ ആക്രമിക്കാനും സഹായകമായി. ഉറങ്ങിക്കിടന്ന ധൃഷ്ടദ്യുമ്നന്റെ നെഞ്ചത്തു ചവുട്ടി അശ്വത്ഥാമാവ് അവനെ ഉണർത്തി. തലമുടിക്കു പിടിച്ചു വലിച്ചു താഴെയിട്ട് നിർദ്ദയം ചവുട്ടിയും, മാന്തിക്കീറിയും അവനെ ആക്രമിച്ചു. പാണ്ഡവസേനാധിപതിയായ ധൃഷ്ടദ്യുമ്നനെ ആയുധമെടുക്കാതെയാണ് അശ്വത്ഥാമാവ് കൊന്നത്. ഇതിനിടയിൽ ധൃഷ്ടദ്യുമ്നൻ തന്നെ ആയുധം കൊണ്ട് കൊല്ലാൻ അശ്വത്ഥാമാവിനോട് അപേക്ഷിച്ചു. എങ്കിലും അതുകൂട്ടാക്കാതെ തന്റെ പിതാവിനെ കൊന്നതിനാലുള്ള കോപത്താൽ പൈശാചികമായി തന്നെ അവനെ കൈയ്യും, നഖവും, കാലുമുപയോഗിച്ച് അതിഹീനമായി കൊലചെയ്തു. അതിനുശേഷം ശിഖണ്ഡിയേയും, ദ്രൗപദിയുടെ അഞ്ചുപുത്രന്മാരേയും (പ്രതിവിന്ധ്യൻ, സുതസോമൻ, ശ്രുതസേനൻ, ശതാനീകൻ, ശ്രുതകർമ്മാവ്) കൊന്നൊടുക്കി.
പാണ്ഡവർക്കു പുത്രന്മാരായും ഈ അഞ്ചുപേർ മാത്രമേ യുദ്ധാനന്തരം അവശേഷിച്ചിരുന്നുള്ളു. അവരെയാണ് പതിനെട്ടാം യുദ്ധം കഴിഞ്ഞ് ക്ഷീണിച്ചുറങ്ങുമ്പോൾ രാത്രിയിൽ കൊലചെയ്തത്. അർജ്ജുനന്റെ പുത്രനായ ബഭ്രുവാഹനൻ ഒഴിച്ച് (മണലൂർ രാജകുമാരിയായ ചിത്രാംഗദയിൽ ജനിച്ച കുമാരൻ) എല്ലാ പാണ്ഡവ പുത്രന്മാരും യുദ്ധത്തിൽ പങ്കെടുത്തിരുന്നു. കുരുക്ഷേത്രത്തിലെ പടകുടീരത്തിൽ ഉറങ്ങിക്കിടന്ന എല്ലാവരേയും കൊന്നൊടുക്കിയ അശ്വത്ഥാമാവിനു പാണ്ഡവരെ അവിടെ കണ്ടെത്താനായില്ല. മൂന്നുപേരും വീണ്ടും പലതവണ പാണ്ഡവർക്കായി അവിടെ തിരച്ചിൽ നടത്തിയെങ്കിലും കാണാത്തതിനാൽ അവസാനം ആ കുടീരങ്ങൾ മുഴുവനും അവർ തീയിട്ടു നശിപ്പിച്ചു. പാണ്ഡവർ അവിടെ ഒളിച്ചിരുപ്പുണ്ടെങ്കിൽ തീയിൽവെന്തു മരിച്ചോളുമെന്നു കരുതിയാണ് പടകുടീരങ്ങൾക്ക് തീയിട്ടത്. അതിനുശേഷം ഈ സന്തോഷവാർത്ത അറിയിക്കുവാൻ മൂന്നുപേരും ആ രാത്രിയിൽതന്നെ ദുര്യോധനന്റെ അടുത്ത് ചെന്നുചേർന്നു. സൂര്യോദയത്തിനു മുൻപു തന്നെ തിരിച്ചെത്തിയ മൂന്നുപേരും അവിടെ നടന്ന വിവരങ്ങൾ ദുര്യോധനനെ വിശദമായി അറിയിച്ചു. പാണ്ഡവരും ശേഷിച്ച മറ്റുള്ളവരും മരിച്ചുവെന്ന് കേട്ട് സന്തുഷ്ടനായ ദുര്യോധനൻ അശ്വത്ഥാമാവിനെ പ്രശംസിക്കാനും മടിച്ചില്ല. കുറച്ചുനാഴികകൾക്കു ശേഷം സൂര്യോദയത്തിനു മുൻപായി ദുര്യോധനനും മരിച്ചു.
ചൂഢാമണി
സഹോദരനേയും അഞ്ചു മക്കളേയും നഷ്‌ടപ്പെട്ട പാഞ്ചാലി തന്റെ തീരാദുഃഖം പാണ്ഡവരെ അറിയിച്ചു. പാഞ്ചാലിയെ സാന്ത്വനിപ്പിക്കാൻ ഏവരും ശ്രമിച്ചെങ്കിലും അവസാനം ഭീമൻ അശ്വത്ഥാമാവിനെ വധിക്കാൻ പുറപ്പെട്ടു. അശ്വത്ഥാമാവിനെ തേടിയുള്ള ഭീമന്റെ പുറപ്പാട്‌ മനസ്സിലാക്കിയ കൃഷ്‌ണൻ അർജ്ജുനനുമൊത്ത് ഭീമനു പുറകെ യാത്രതിരിച്ചു. യുദ്ധനിപുണനായ അശ്വത്ഥാമാവിനെ എതിരിടാൻ ഭീമനു ഒറ്റയ്ക്കാവില്ലായെന്നു മനസ്സിലാക്കിയാണ് അനർത്ഥങ്ങൾ സംഭവിക്കുന്നതിനുമുമ്പ്‌ അവിടെയെത്താൻ കൃഷ്ണാർജ്ജുനന്മാർ പുറപ്പെട്ടത്. അശ്വത്ഥാമാവിനെ കണ്ടുമുട്ടിയ ഭീമൻ അവനെ യുദ്ധത്തിനു വിളിക്കുകയും ഗംഗയിൽ കുളിച്ചുകൊണ്ടിരുന്ന അശ്വത്ഥാമാവ് ഭീമന്റെ വെല്ലുവിളി സ്വീകരിച്ച്‌ പുറത്ത്‌ വരികയും ഒരു പുൽക്കൊടി പറിച്ചെടുത്ത്‌ പാണ്ഡവകുലത്തെ മുഴുവനോടെ നശിപ്പിക്കാൻ കഴിവുള്ള ബ്രഹ്മാസ്‌ത്രം പ്രയോഗിക്കുകയും ചെയ്തു. ആ സമയത്ത് അവിടെ എത്തിച്ചേർന്ന അർജ്ജുനനും മറ്റുപോംവഴികളില്ലാത്തതിനാൽ ബ്രഹ്മാസ്‌ത്രം പ്രയോഗിച്ചു. പക്ഷേ, ഈ രണ്ടു ബ്രഹ്മാസ്‌ത്രങ്ങളും കൂട്ടിമുട്ടിയാൽ ലോകം നശിക്കും എന്ന്‌ മനസ്സിലാക്കിയ കൃഷ്‌ണൻ, ബ്രഹ്മാസ്‌ത്രത്തെ തിരിച്ചുവിളിക്കാൻ ഇരുവരോടും നിർദ്ദേശിച്ചു. അർജ്ജുനൻ തന്റെ ബ്രഹ്മാസ്‌ത്രം പിൻവലിച്ചെങ്കിലും അശ്വത്ഥാമാവ് കൂട്ടാക്കിയില്ല. അതിനെതുടർന്ന് ദുരന്തം ഒഴിവായെങ്കിലും കൃഷ്‌ണൻ അശ്വത്ഥാമാവിനെ ശപിച്ചു. ദ്രൗപദിയുടെ ആഗ്രഹപൂർത്തിക്കായി ഭീമൻ അശ്വത്ഥാമാവിന്റെ ശിരസ്സിലെ ചൂഡാരത്നം ശിരസ്സു നൂഴ്ന്ന് എടുത്തു, പാഞ്ചാലിക്കു സമ്മാനിച്ചു. അശ്വത്ഥാമാവിന്റെ ബ്രഹ്മാസ്ത്രം അവന്റെ ആഗ്രഹപ്രകാരം ഗർഭിണിയായ ഉത്തരയുടെ വയറ്റിൽ പതിക്കുകയും ഗർഭസ്ഥശിശു മരണപ്പെടുകയും ചെയ്തു. കൃഷ്ണശാപം മൂലം ദേഹമാസകലം ചൊറിച്ചിലും മറ്റു ത്വക്‌ രോഗങ്ങളുമായി ചിരഞ്ജീവിയായ അശ്വത്ഥാമാവ്‌ യാത്ര തുടർന്നു.
അവലംബം
വർഗ്ഗം: കുരുക്ഷേത്രയുദ്ധം വർഗ്ഗം: മഹാഭാരതത്തിലെ പർവ്വങ്ങൾ
Sauptika Parva Дронапарва ద్రోణ పర్వము सौप्तिकपर्व सौप्तिक_पर्व